
CAPITOLUL. I.

DISPOZIŢII  GENERALE ȘI PRINCIPII

rt. 1.  Prezentul Regulament Intern, este întocmit în conformitate cu prevederile Legii nr. 53/2001 privind Codul muncii, cu modificările și completările ulterioare, Hotărârii nr.1252/2012 privind aprobarea Metodologiei de organizare şi funcţionare a creşelor şi altor unităţi de educaţie timpurie antepreşcolară, Legea nr. 477/2004 privind Codul de conduită al personalului contractual, Legea nr. 319/2006 privind securitatea şi sănătatea în muncă, Legea nr. 153/2017 Legea cadru privind salarizarea personalului plătit din fonduri publice, şi alte acte normative care privesc raporturile de serviciu, raporturile de muncă şi disciplina muncii; având ca scop instaurarea și menținerea unui climat corespunzător pentru desfășurarea în bune condiții a activității instituției cu respectarea specificului obiectului de activitate.
Art. 2. Regulamentul Intern (RI) are ca scop aducerea la cunoștința personalului Centrului Social Creșă din cadrul Serviciilor Publice Subordonate Municipiului Miercurea Ciuc a drepturilor și obligațiilor ce îi revin în vederea asigurării disciplinei în muncă.
Art. 3. Prevederile Regulamentului intern se aplică tuturor salariaţilor unităţii, indiferent de durata contractului individual de muncă. De asemenea, se aplică şi persoanelor care fac practică sau voluntariat, lucrează în unitate ca detaşaţi sau ca angajaţi ai altor unităţi care desfăşoară activităţi în creșă, precum și părinților/ reprezentanților legali ai copiilor înscriși în creșe, dar și a oricăror persoane străine ce se află în incinta unității de educație antepreșcolară.
Art. 4. Prevederile Regulamentul intern al Centrului Social Creșă sunt obligatorii și trebuie respectate cu strictețe de către toate categoriile de persoane enumerate la art.3.

CAPITOLUL II.
STRUCTURA ȘI ATRIBUȚIILE PERSONALULUI ANGAJAT

 LA CENTRUL SOCIAL CREȘA, PE FUNCȚII
Art. 5. Structura personalului din creșă este formată din: 

a) personal de conducere: director/șef centru,

b) personal didactic: educator-puericultor,

c) personal de specialitate: medic, asistent medical,

d)personal nedidactic: administrator, bucătar, ajutor de bucătar, îngrijitoare, muncitor calificat ( instalator), muncitor necalificat.
Art. 6.  (1) Directorul/șeful de centru exercită conducerea executivă a unității, în conformitate cu atribuțiile conferite de reglementările legale și actele administrative ale Primarului şi ale Consiliului Local al municipiului Miercurea-Ciuc.
(2) Directorul/șeful de centru reprezintă Centrul Social Creșa în relațiile cu terțe persoane fizice și juridice, în limitele competențelor prevăzute de lege și fișa postului.
(3) Directorul/șeful de centru trebuie să manifeste loialitate față de instituție și Primăria Municipiului Miercurea-Ciuc, credibilitate și responsabilitate în deciziile sale, încredere în capacitățile angajaților, să încurajeze și să susțină colegii, în vederea motivării pentru formare continuă și pentru crearea în unitate a unui climat optim desfășurării activităților.
(4) Atribuţiile directorului/șefului de centru sunt:
a) Exercită atribuţiile ce revin Centrului Social Creşa fără personalitate juridică;

b) Propune proiectul de bugetul al creșei,

c) Propune spre aprobarea Consiliului Local al municipiului Miercurea-Ciuc structura organizatorică, a numărului și categoriilor de personal;

d)  Participă la selectarea personalului din cadrul creșei;

e)  Elaborează proiectele rapoartelor generale privind activitatea creşei;
f) Repartizează și redistribuie personalul didactic și nedidactic în creșă în funcție de necesități;

g) Elaborează şi semnează fișele posturilor pentru personalul Centrului Social Creșa;

h) Aprobă cererile de concediu de odihnă ale personalului, urmărind încadrarea în perioadele în care creşele sunt închise pentru igienizări şi reparaţii;

i) Desfăşoară activităţi pentru promovarea imaginii creşei în colectivitate;

j) Răspunde de calitatea serviciilor de educaţie antepreşcolară, precum şi de asigurarea formării continue a personalului didactic şi nedidactic;

k) Asigură coordonarea, îndrumarea şi controlul activităţilor desfăşurate de personalul creşei şi propune sancţiuni disciplinare pentru salariaţii care nu îşi îndeplinesc în mod corespunzător atribuţiile.
Art. 7. Atribuţiile medicului/asistentului medical sunt:

a) Coordonează activităţi de examinare şi evaluare a stării de sănătate pentru antepreşcolari;

b) Întocmește și ține evidența fișelor medicale ale copiilor;

c) Efectuează triajul zilnic al copiilor, termometrizarea copiilor, cântărește și măsoară copiii, consemnând datele în fișele medicale; 

d) Verifică avizele epidemiologice și cauzele absențelor copiilor, colaborând cu părinții/reprezentanții legali ai acestora;

e) Colaborează cu medicul școlar și cu medicii de familie al copiilor;

f) Efectuează activităţi de identificare şi managementul riscurilor pentru sănătatea colectivităţii;

g) Verificarea respectării reglementărilor de sănătate publică;

h) Întocmește meniurile zilnice, verifică modul de preparare şi servire a hranei, cu respectarea normativelor privind nutriţia copiilor antepreşcolari;

i) Controlează zilnic condițiile de funcționare ale blocului alimentar și verifică respectarea meniurilor zilnice;

j) Asigurarea necesarului de medicamente şi materiale sanitare pentru aparatul de urgenţă şi dotarea cabinetului medical, ținerea evidenței medicamentelor și materialelor sanitare;

k) Asigură asistența medicală de urgență, solicită ambulanța dacă este cazul și anunță imediat părinții privind situația de urgență în care se află copilul;

l) Coordonează asigurarea acordării tratamentului pentru copii cu boli cronice necontagioase;

m) Monitorizează copiii cu afecţiuni cronice aflaţi în evidenţă specială;

n) Izolează copiii bolnavi sau suspecți de a fi bolnavi/purtători de boli; 

o) Efectuează acţiuni de educaţie pentru sănătate;

p) Evaluează periodic starea de dezvoltare somatică şi psihomotorie a copiilor şi depistează precoce diverse deficienţe sau boli;

q) Coordonează activităţile de evaluare a potenţialului copiilor şi de stimulare a dezvoltării optime a copiilor;

r) Acordă consiliere părinţilor/reprezentanţilor legali ai copiilor.
Art. 8. (1) Atribuțiile principale ale educatorului puericultor din creșe sunt:

a) Realizează activităţi de îngrijire şi de stimulare psihomotorie a copiilor în vederea creşterii                  gradului de independenţă:

b) Realizează activităţi care vizează dezvoltarea comportamentului socio-afectiv;

c) Asigură formarea şi perfecţionarea comportamentului verbal;

d) Realizează programe care cuprind activităţi ce urmăresc creşterea receptivităţii generale la stimuli în vederea dezvoltării capacităţilor şi atitudinilor în învăţare;

e) Înregistrează progresele realizate de copil în jurnalul acestuia;

f) Colaborează activ cu părinţii/reprezentanţii legali ai copiilor care frecventează unitatea

g) Supraveghează copiii pe toată perioada desfășurării activității sale în unitate;

h) Participă activ la orarul zilnic al copiilor și la activitățile care țin de rutina zilnică;

i) Realizează obiectivele educaționale prin metodologii care respectă principiile psihopedagogice.
(2) Educatorul-puericultor are obligaţia de a comunica în scris părinţilor/reprezentanţilor legali ai copiilor, prin jurnalul de legătură al copilului, trimestrial sau ori de câte ori este necesar, cel puţin următoarele informaţii, cu avizul directorului/şefului de creşă:

a) Progresele realizate de copii pe cele 5 domenii de dezvoltare;

b) Starea emoţională şi afectivă a copiilor;

c) Dificultăţi/deficienţe identificate;

d) Orice alte elemente care necesită luarea unor măsuri sau a căror cunoaştere de către părinţi/reprezentanţi legali este necesară pentru dezvoltarea armonioasă a copiilor.
(3) Educatorul-puericultor poate comunica prin orice mijloace de comunicare părinţilor/reprezentanţilor legali ai copiilor informaţii cu privire la activităţile desfăşurate cu copiii şi rezultatele acestora.

CAPITOLUL III

RAPORTURI DE MUNCĂ SAU DE SERVICIU
NAŞTEREA RAPORTURILOR DE MUNCĂ SAU DE SERVICIU

Art. 9. Posturile personalului contractual se scot la concurs, în conformitate cu Regulamentul cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice ( Hotărărea nr. 286/2011 cu modificările și completările ulterioare ). Condițiile de ocupare, data, ora și locul concursului vor fi făcute publice cu cel puţin 15 zile lucrătoare înainte de data stabilită pentru prima probă a concursului pentru ocuparea unui post vacant, respectiv cu cel puţin 10 zile lucrătoare înainte de data stabilită pentru prima probă a concursului pentru ocuparea unui post temporar vacant, anunţul privind concursul în Monitorul Oficial al României, Partea a III-a, într-un cotidian de largă circulație, la sediul acesteia, precum şi pe pagina de internet a primăriei, la secțiunea creată în acest scop.
Art. 10. Angajarea se va face în condiţiile stabilite de lege, numai în baza aptitudinilor şi competenţei profesionale, în limita posturilor disponibile, vacante sau nou înfiinţate. Procedura de angajare prin concurs se va face fără discriminări pe criterii politice, etnice, sex , confesionale şi stare materială.
Art. 11. (1) Încadrarea în muncă a personalului contractual se face prin încheierea unui contract individual de muncă, în 2 (două) exemplare, câte unul pentru fiecare parte. Contractul individual de muncă se modifică prin act adiţional ori de cîte ori intervin schimbări în clauzele acestuia.

(2) Contractul individual de muncă  va cuprinde cel puţin următoarele elemente:

a) identitatea părţilor;

b) locul de muncă sau, în lipsa unui loc de muncă fix, posibilitatea ca salariatul să muncească în diverse locuri;

c) sediul sau, după caz, domiciliul angajatorului;

d) funcţia conform specificaţiei Clasificării ocupaţiilor din România sau altor acte normative, precum şi fişa postului ( Anexa nr. 1 ), cu specificarea atribuţiilor postului;

e) criteriile de evaluare a activităţii profesionale a salariatului aplicabile la nivelul angajatorului 

f) riscurile specifice postului;

g) data de la care contractul urmează sa îsi producă efectele;

h) în cazul unui contract de muncă pe durată determinată sau al unui contract de muncă temporar, durata acestora;

i) durata concediului de odihnă la care salariatul are dreptul;

j) condiţiile de acordare a preavizului de către părțile contractante şi durata acestuia;

k) salariul pe bază, alte elemente constitutive ale veniturilor salariale, precum şi periodicitatea plății salariului la care salariatul are dreptul;

l) durata normală a muncii, exprimată în ore/zi si ore/săptămână;

m) indicarea contractului colectiv de muncă ce reglementează condiţiile de muncă ale salariatului;

n) durata perioadei de probă

(3) Contractul individual de muncă poate conţine şi alte clauze negociate între părţi, în conformitate cu prevederile legale.
Art. 12. (1) Pentru verificarea aptitudinilor salariatului, la încheierea contractului individual de muncă se poate stabili o perioadă de probă de cel mult 90 de zile calendaristice pentru funcţiile de execuţie şi de cel mult 120 de zile calendaristice pentru funcţiile de conducere.

(2) Perioada de probă constituie vechime în muncă.

(3) Celelalte prevederi cuprinse în Codul muncii, actualizat şi completat, referitoare la perioada de probă rămân valabile.
Art. 13. (1) Deoarece raporturile de muncă ale salariaţilor din Centrul Social Creșă au la bază un contract individual de muncă, modificarea acestuia nu poate fi făcută decât în condiţiile legii.

(2) Contractul individual de muncă poate fi modificat numai prin acordul părţilor.

Modificarea contractului individual de muncă se referă la oricare dintre următoarele elemente:

a) durata contractului ;

b) locul muncii ;

c) felul muncii ;

d) condiţiile de muncă ;

e) salariul ;

f) timpul de muncă şi timpul de odihnă.

(3) Locul muncii poate fi modificat unilateral de către angajator prin delegarea sau detaşarea salariatului într-un alt loc de muncă decât cel prevăzut în contractul de muncă.

(4) Prin excepţie, modificarea unilaterală a contractului individual de muncă este posibilă numai în cazurile şi în condiţiile precizate în Codul Muncii.
Art. 14. Redistribuirea într-un nou loc de muncă poate fi efectuată în funcţie de necesităţile instituţiei şi în conformitate cu pregătirea salariatului şi cu legislaţia în vigoare.
Art. 15. Suspendarea raporturilor de serviciu sau a contractului individual de muncă poate interveni de drept, prin acordul părţilor sau prin actul unilateral al uneia dintre părţi, în cazurile şi în condiţiile precizate de Codul Muncii.

CAPITOLUL IV.
ÎNCETAREA RAPORTURILOR DE MUNCĂ ORI DE SERVICIU
Art. 16. (1) Încetarea contractului individual de muncă se poate face, în cazurile şi în condiţiile precizate de Codul Muncii cu modificările şi completările la zi:

a – de drept,

b – ca urmare a convenţiei părţilor, la data convenită de acestea,

c – ca urmare a voinţei unilaterale a uneia dintre părţi, în cazurile şi în condiţiile limitativ prevăzute de lege.

(2) Contractul individual de muncă încetează de drept:

a) la data decesului salariatului sau al angajatorului persoana fizică, precum şi în cazul dizolvării angajatorului persoana juridică, de la data la care angajatorul şi-a încetat existenţa conform legii;

b) la data rămânerii irevocabile a hotărârii judecătoreşti de declarare a morţii sau a punerii sub interdicţie a salariatului sau a angajatorului persoana fizică

c) la data îndeplinirii cumulative a condiţiilor de vârsta standard şi a stagiului minim de cotizare pentru pensionare;

d) la data comunicării deciziei de pensie în cazul pensiei de invaliditate, pensiei anticipate parțiale, pensiei anticipate, pensiei pentru limita de vârsta cu reducerea vârstei standard de pensionare

e) ca urmare a constatării nulităţii absolute a contractului individual de muncă, de la data la care nulitatea a fost constatată prin acordul părților sau prin hotărâre judecătoreasca definitivă;

f) ca urmare a admiterii cererii de reintegrare în funcţia ocupată de salariat a unei persoane concediate nelegal sau pentru motive neîntemeiate, de la data rămânerii definitive a hotărârii judecătorești de reintegrare;

g) ca urmare a condamnării la executarea unei pedepse privative de libertate, de la data rămânerii definitive a hotărârii judecătorești;

h) de la data retragerii de către autoritățile sau organismele competente a avizelor, autorizațiilor ori atestărilor necesare pentru exercitarea profesiei;

i) ca urmare a interzicerii exercitării unei profesii sau a unei funcţii, ca măsura de siguranţă ori pedeapsa complementară, de la data rămânerii definitive a hotărârii judecătorești prin care s-a dispus interdicția;

j) la data expirării termenului contractului individual de muncă încheiat pe durata determinată;

k) retragerea acordului părinților sau al reprezentanților legali, în cazul salariaților cu vârsta cuprinsa între 15 și 16 ani.

(3) Concedierea reprezintă încetarea contractului individual de muncă din inițiativa angajatorului.

Concedierea poate fi dispusă pentru motive care ţin de persoana salariatului sau pentru motive care nu ţin de persoana salariatului.

(4) Concedierea salariaţilor nu poate fi dispusă:

a) pe durata incapacității temporare de muncă, stabilită prin certificat medical conform legii;

b) pe durata suspendării activităţii ca urmare a instituirii carantinei;

c) pe durata în care femeia salariata este gravidă, în măsura în care angajatorul a luat cunoştinţă de acest fapt anterior emiterii deciziei de concediere;

d) pe durata concediului de maternitate;

e) pe durata concediului pentru creşterea copilului în vârsta de până la 2 ani sau, în cazul copilului cu handicap, până la împlinirea vârstei de 3 ani;

f) pe durata concediului pentru îngrijirea copilului bolnav în vârsta de până la 7 ani sau, în cazul copilului cu handicap, pentru afecţiuni intercurente, până la împlinirea vârstei de 18 ani;

h) pe durata exercitării unei funcţii eligibile într-un organism sindical, cu excepția situației în care concedierea este dispusă pentru o abatere disciplinară gravă sau pentru abateri disciplinare repetate, săvârșite de către acel salariat;

i) pe durata efectuării concediului de odihnă.

(5) Primarul municipiului Miercurea Ciuc dispune concedierea pentru motive care ţin de persoana salariatului în următoarele situaţii:

a) în cazul în care salariatul a săvârşit o abatere gravă sau abateri repetate de la regulile de disciplină a muncii ori de la cele stabilite prin contractul individual de muncă, sau regulamentul intern, ca sancţiune disciplinară. Concedierea poate fi dispusă numai după îndeplinirea de către angajator a cercetării disciplinare prealabile şi în termenele stabilite de legislaţia muncii;

b) în cazul în care salariatul este arestat preventiv pentru o perioadă mai mare de 30 de zile, în condiţiile Codului de procedură penală;

c) în cazul în care, prin decizie a organelor competente de expertiză medicală, se constată inaptitudinea fizică şi/sau psihică a salariatului, fapt ce nu permite acestuia să îşi îndeplinească atribuţiile corespunzătoare locului de muncă ocupat;

d) în cazul în care salariatul nu corespunde profesional locului de muncă în care este încadrat.

(6) Primarul municipiului Miercurea Ciuc, dispune concedierea pentru motive care nu ţin de persoana salariatului ca urmare a desființării efective, cu o cauză reală şi serioasă a locului de muncă ocupat de salariat, din unul sau mai multe motive fără legătură cu persoana acestuia.

Concedierea pentru motive care nu ţin de persoana salariatului poate fi:

a) individuală

b) colectivă. Concedierea colectivă reprezintă concedierea, într-o perioadă de 30 de zile calendaristice, din unul sau mai multe motive care nu ţin de persoana salariatului, a unui număr de cel puţin 10 salariaţi, dacă angajatorul care disponibilizează are încadraţi mai mult de 20 de salariaţi şi mai puţin de 100 de salariaţi sau cel puţin 10% din salariaţi, dacă angajatorul care disponibilizează are încadraţi cel puţin 100 de salariaţi, dar mai puţin de 300 de salariaţi;

(7) Salariaţii concediaţi pentru motive care nu ţin de persoana lor beneficiază de măsuri active de combatere a şomajului şi pot beneficia de compensaţii în condiţiile prevăzute de lege

(8) În cazul concedierii, autoritatea publică locală este obligată să acorde salariatului un preaviz conform prevederilor din Codul muncii de minim 20 zile calendaristice.

(9) În condiţiile în care perioada de preaviz este stabilită de comun acord între părţi mai mare de 15 zile, Primarul municipiului Miercurea Ciuc, poate acorda celui în cauză la solicitarea sa reducerea programului de lucru, până la 4 ore zilnic, fără afectarea drepturilor salariale cuvenite.

(10) Primarul municipiului Miercurea Ciuc dispune încetarea contractului de muncă prin act administrativ, care se comunică salariatului în termen de 5 zile lucrătoare de la emitere, prin registratura generală a instituţiei. Actul administrativ produce efecte de la data comunicării sale.
(11) În cazul refuzului salariatului de a primi personal de la registratura generală a instituţiei a adresei de înaintare a actului administrativ de încetare a contractului de muncă, se va întocmi Proces verbal de constatare a refuzului, avizat de către secretarul UAT. Ulterior adresa va fi transmisă de registratura generală a instituţiei prin scrisoare recomandată cu confirmare de primire , prin poşta , la adresa din actul de identitate valabil, aflat la dosarul personal al salariatului.
Art. 17. (1) La încetarea contractului de muncă instituţia va elibera angajatului, prin Compartimentul Resurse Umane, o adeverinţă care să ateste activitatea desfăşurată în cadrul instituţiei, durata activităţii, salariul, vechimea în muncă, în meserie sau/şi specialitate; data lichidării şi motivul încetării contractului de muncă, nota de lichidare cu precizarea drepturilor de concediu de odihnă şi a debitelor (dacă este cazul), precum şi recomandare (calificativ), dacă se solicită.

(2) Operarea în Registrul de evidenţă a salariaţilor a încetării activităţii se va face în ultima zi a activităţii, respectiv a preavizului (declanşat de salariat sau de conducerea instituţiei). Lichidarea definitivă a drepturilor băneşti ale fostului angajat se face odată cu plata salariilor pentru luna în care încetează contractul individual de muncă.
Art. 18. La încetarea raporturilor de serviciu sau a raporturilor de muncă salariatului îi revin următoarele obligații:

a) să predea lucrările finalizate şi în curs de realizare, unui înlocuitor desemnat (sau şefului său direct);

b) să lichideze toate datoriile, de orice natură, faţă de instituţie.prin procedura completării Notei de lichidare În cazul în care angajatul nu poate lichida toate datoriile materiale, se vor emite angajamente de plată care vor constitui titlu executoriu pentru acele datorii ;

c) să returneze legitimaţia de serviciu, documentaţiile şi materialele de specialitate de care a beneficiat în calitate de angajat şi să predea în bună stare mijloacele tehnice şi obiectele de inventar avute în folosinţă ;

d) să respecte obligaţiile ce revin angajaţilor şi normele de conduită şi în perioada de preavizare.
CAPITOLUL V
DREPTURILE ŞI OBLIGAȚIILE PERSONALULUI ANGAJAT
Art. 19.  Persoana angajată cu contract individual de muncă are următoarele drepturi:

a) să i se asigure un loc de muncă potrivit aptitudinilor, pregătirii profesionale, aspiraţiilor, precum şi necesităţilor instituţiei;

b) să fie salarizat în raport cu cantitatea, calitatea şi importanţa muncii pe care o desfăşoară ;

c) să i se asigure stabilitatea în muncă, contractul de muncă neputând să înceteze sau să fie modificat decât în cazurile prevăzute de lege ;

d) să participe la conducerea, organizarea şi controlul activităţii , să participe la concurs şi să poată fi numit în funcţii de conducere ;

e) să fie promovat în grade/ trepte de salarizare şi în funcţii superioare în raport cu pregătirea profesională, rezultatele muncii, cu respectarea prevederilor legale ;

f) să i se asigure repaus săptămânal şi concediu anual de odihnă, concedii medicale şi alte concedii; în perioada concediilor de boală, a concediilor de maternitate şi a celor pentru creşterea şi îngrijirea copiilor, contractele de muncă nu pot înceta şi nu pot fi modificate decât din iniţiativa angajatului în cauză ;

g) să beneficieze de condiţii corespunzătoare de muncă şi de protecţie a muncii, de asistenţă medicală, de indemnizaţii în caz de incapacitate temporară de muncă, de măsuri pentru prevenirea îmbolnăvirilor, în conformitate cu legislaţia în vigoare şi cu prevederile contractului individual de muncă ;

h) să beneficieze de dreptul la pensie pentru munca depusă şi limită de vârstă sau în caz de invaliditate, precum şi de celelalte drepturi de asigurări sociale de stat, potrivit legii ;

i) să se asocieze în organizaţii sindicale;

k) să beneficieze de egalitate de şanse şi tratament ;

l) să participe la formare profesională în domeniul postului și specialității, a cărei valoare să fie asigurată de instituția angajatoare în limita bugetului aprobat.
Art. 20. Personalul angajat cu contract de muncă are următoarele obligaţii specifice:

a) să respecte şi să susţină interesele generale ale instituţiei, să nu denigreze conducerea instituţiei sau pe ceilalţi angajaţi ai ei;

b) să-și însușească şi să respecte Codul de conduita a personalului contractual din autorităţile şi instituţiile publice ( Legea nr. 477 / 2004) ;

c) să-şi perfecționeze pregătirea profesională şi de specialitate şi să-şi valorifice cunoștințele profesionale, inițiativa şi spiritul creator şi de competenţă, conform cerinţelor postului pentru care este angajat şi salarizat;

d) să păstreze totală discreţie asupra lucrărilor executate, care au caracter de confidențialitate, faţă de persoane din afara instituţiei;

e) să nu practice activităţi care să dăuneze intereselor instituției,

f) să nu se solidarizeze cu angajaţii din creșă și compartimentul/compartimentele primăriei care nu respectă obligaţiile sau normele de conduită; 
g) în relaţiile cu personalul din cadrul unității în care îşi desfăşoară activitatea, precum şi cu persoanele fizice sau juridice, personalul angajat cu contract de muncă este obligat să aibă un comportament bazat pe respect, bună-credinţă, corectitudine şi amabilitate.
h) să-şi însuşească prevederile Regulamentului de Organizare şi Funcționare, ale Regulamentului Intern, sarcinile şi responsabilităţile prevăzute în fişa postului;

i) să respecte programul de lucru şi să se prezinte la serviciu într-o ţinută decentă;

j) să nu lipsească nemotivat de la locul de muncă;

k) să nu părăsească locul de muncă fără înştiinţarea, respectiv aprobarea conducătorului direct,

l) să păstreze ordinea şi disciplina la locul de muncă;

m) să semnaleze Compartimentului Resurse Umane orice modificare a datelor personale (inclusiv cu caracter familial), intervenită ulterior angajării lui în instituţie;

n) să utilizeze cu grijă şi răspundere echipamentele de birou, mijloacele de transport şi toate celelalte mijloace materiale încredinţate în vederea realizării obiectului de activitate şi să reducă consumurile de materiale şi energetice, prin evitarea risipei şi a pierderilor sub orice formă;

o) să nu dezinstaleze sau să mute echipamentele de tehnică de calcul fără informarea şi acceptul compartimentului informatic /administrativ;

p) să utilizeze aplicaţiile informatice de gestiune a datelor care fac parte din sistemul informatic integrat al instituţiei;

r) să realizeze norma de muncă, atribuţiile şi lucrările încredinţate în termenul stabilit, la nivelul calitativ cerut de actele normative şi de cerinţele specifice fiecărei lucrări;

s) să execute în caz de necesitate şi alte atribuţii (lucrări) care șin de competența funcției, prin dispoziţia şefului ierarhic sau după caz a conducătorului unităţii şi cuprinderea acestora ca anexe la fişa de post;

t) să depoziteze la sfârşitul programului, în locuri special amenajate sau în dulapuri încuiate, după caz, mijloacele tehnice şi echipamentele primite în gestionare, conform reglementărilor în vigoare, luându-se măsurile de securitate prevăzute de lege privind asigurarea securităţii patrimoniului instituţiei;

u) să depoziteze în dulapuri şi/sau fişete, la sfârşitul programului, documentele elaborate şi cele utilizate. La terminarea programului de lucru, angajaţii au obligaţia de a verifica întreruperea energiei electrice, scoaterea de sub tensiune a aparatelor, închiderea ferestrelor, încuierea uşilor şi depunerea cheilor la locurile indicate;

v) să păstreze curăţenia la locul de muncă şi în toate spaţiile din instituţie;

z) să propună ierarhic, orice măsură pe care ar considera-o utilă pentru o mai bună funcţionare a compartimentului respectiv sau a instituţiei în ansamblu;

x) să dea dispoziţii clare şi precise (ca salariat cu funcţii de conducere la nivelul compartimentelor) şi să asigure condiţiile necesare pentru executarea şi respectarea obligaţiilor, controlând sistematic modul în care acestea sunt aduse la îndeplinire;

a1) să se supună examenelor profesionale, de autorizare, verificare, medicale, etc., prevăzute de prezentul regulament sau de legislatia în vigoare; 

b1) în cazul unor situaţii de urgenţă, la cererea conducerii, să se prezinte în cel mai scurt timp la serviciu.

c1) să respecte normele de mediu, de sănătate şi securitate a muncii şi pază contra incendiilor.

d1) să nu introducă sau consumă de băuturi alcoolice în spaţiile aparţinând Creșei, în timpul programului de lucru,

e1) să nu fumeze în spaţiile aparţinând Creșei.
Art. 21.  Prezentele drepturi și obligații se completează și se particularizează prin fișele individuale ale postului, parte la Contractul individual de muncă al fiecărui angajat
CAPITOLUL VI
SALARIZARE,  –PROMOVARE- EVALUAREA

PERFORMANȚELOR INDIVIDUALE PROFESIONALE
Secţiunea 1 – Salarizare
Art. 22. Salarizarea personalului instituţiei se face pe baza sistemului de salarizare prevăzut de legislaţia în vigoare. Sistemul de salarizare reglementează remunerarea personalului în raport cu responsabilităţile postului, munca depusă, cantitatea şi calitatea acesteia, importanţa socială a muncii, condiţiile concrete în care aceasta se desfăşoară, rezultatele obţinute.
Art. 23. (1)Sistemul de salarizare cuprinde salariile de bază şi indemnizaţiile lunare de încadrare, sporurile, premiile, stimulentele şi alte drepturi în bani şi în natură, corespunzătoare fiecărei categorii de personal.

(2) Salariile de bază şi indemnizațiile lunare de încadrare se stabilesc prin înmulțirea coeficienților de ierarhizare corespunzători cu valoarea de referinţă conform Legii cadru de salarizare unitară a personalului plătit din fonduri publice.

(3) Salariile de bază sunt diferenţiate pe funcţii, grade/trepte şi gradații.

Fiecărei funcţii, fiecărui grad/treaptă profesională îi corespund 5 gradații, corespunzătoare tranşelor de vechime în muncă, cu excepția funcțiilor de conducere pentru care gradația este inclusă în indemnizația lunară/salariul de bază prevăzut pentru aceste funcții.

Tranșele de vechime în muncă în funcție de care se acordă cele 5 gradații, precum și cotele procentuale corespunzătoare acestora, calculate la salariul de bază avut la data îndeplinirii condițiilor de trecere în gradație și incluse în acesta, sunt cele prevăzute de Legea salarizării unitare a bugetarilor.

(5) Gradaţia corespunzătoare tranşei de vechime în muncă se plăteşte cu începere de la data de întâi a lunii următoare celei în care s-a împlinit vechimea în muncă, prevăzută la tranşa respectivă, prin acordarea claselor de salarizare.

(6) Pentru acordarea gradaţiei corespunzătoare tranşei de vechime în muncă, angajatorul va lua în considerare integral şi perioadele lucrate anterior în alte domenii de activitate decât cele bugetare.

(7) Sporurile, indemnizațiile, primele şi compensațiile specifice ale personalului contractual din cadrul Centrului Social Creșă sunt cele prevăzute în actele normative anuale cu privire la salarizarea unitară din fonduri publice- secțiunea sănătate și asistență socială.
Art. 24. Personalul nou angajat şi aflat în perioada de probă/stagiu va fi salarizat corespunzător legislației în vigoare.
Art. 25. Salariile se vor plăti o dată pe lună, pe data de 10 a fiecărei luni, înaintea oricăror obligații ale Municipiului Miercurea-Ciuc.
Secţiunea 2. Evaluarea personalului
Art. 26. Evaluarea performantelor profesionale individuale are ca scop aprecierea obiectivă a activității personalului, prin compararea gradului de îndeplinire a obiectivelor și criteriilor de evaluare  stabilite pentru perioada respectivă cu rezultatele obținute în mod efectiv. 
Art. 27. Criteriile generale de evaluare a personalului contractual sunt prevazute în Anexa nr. 3/a  și Anexa nr. 3/b. în funcție de specificul activităților desfășurate de către salariat, evaluatorul poate stabili și alte criterii de evaluare care, astfel stabilite, se aduc la cunoștința salariatului evaluat la începutul perioadei evaluate.
Art. 28. Obiectivele profesionale individuale se stabilesc pentru fiecare salariat conform atribuțiilor de serviciu din fișa postului, la începutul fiecărui an, de către evaluator. 

Obiectivele pot fi revizuite trimestrial sau ori de câte ori intervin modificări semnificative cu privire la activitățile corespunzătoare postului. 
Art. 29. Evaluarea performanțelor profesionale individuale trebuie făcute cu probitate, deontologie profesională, realism și obiectivitate. 
Art. 30. Procedura evaluării se realizează în următoarele etape: 

a) completarea fișei de evaluare (Anexa nr. 4 ) de către evaluator; 

b) interviul; 

c) contrasemnarea fișei de evaluare de către conducătorul instituției. 
Art. 31. În sensul prezentului regulament, are calitatea de evaluator: 

a) persoana aflată în funcția de conducere care coordonează creșa în cadrul căruia își desfășoară activitatea salariatul aflat într-o funcție de execuție; 

b) persoana aflată în funcția de conducere ierarhic superioară, potrivit structurii organizatorice a autorității sau instituției publice, pentru salariatul aflat într-o funcție de conducere; 

c) Primarul și viceprimarul Municipiului Miercurea Ciuc pentru directorii/șeful de centru al creșei din subordinea Consiliului Local Miercurea Ciuc. 
Art. 32. Sunt supuși evaluării anuale salariații care au desfășurat activitate cel puțin 6 luni în cursul perioadei evaluate.

Sunt exceptați de la evaluarea anuală salariații care ocupă funcția de debutant și care sunt evaluați la sfârșitul perioadei de debut. 
Art. 33. Activitatea profesională se apreciază anual, prin evaluarea performanțelor profesionale individuale. 

Perioada evaluată este cuprinsă între 1 ianuarie și 31 decembrie din anul pentru care se face evaluarea, dar nu mai puțin de 6 luni de activitate pe funcția respectivă. 

Perioada de evaluare este cuprinsa între 1 și 28 februarie din anul următor perioadei evaluate. 
Art. 34. În mod excepțional, evaluarea performantelor profesionale individuale ale personalului contractual se face și în cursul perioadei evaluate, în următoarele cazuri: 

a) atunci când pe parcursul perioadei evaluate contractul individual de muncă al salariatului evaluat încetează sau se modifică, în condițiile legii. În acest caz, salariatul va fi evaluat pentru perioada de până la încetarea sau modificarea raporturilor de muncă; 

b) atunci când pe parcursul perioadei evaluate raportul de muncă al evaluatorului încetează, se suspendă sau se modifică, în condițiile legii. În acest caz, evaluatorul are obligația ca, înainte de încetarea, suspendarea sau modificarea raporturilor de muncă ori, după caz, într-o perioada de cel mult 15 zile calendaristice de la încetarea ori modificarea raporturilor de muncă, sa realizeze evaluarea performanțelor profesionale individuale ale salariaților din subordine. Calificativul acordat se va lua în considerare la evaluarea anuală a performanțelor profesionale individuale ale acestora; 

c) atunci când pe parcursul perioadei evaluate salariatul dobândește o diplomă de studii de nivel superior și urmează să fie promovat, în condițiile legii, într-o funcție corespunzătoare studiilor absolvite. 
Art. 35. Persoanele care au calitatea de evaluator, potrivit art. 31, completează fișele de evaluare, după cum urmează: 

a) stabilesc gradul de îndeplinire a obiectivelor și apreciază activitatea conform criteriilor stabilite, prin raportare la atribuțiile stabilite prin fișa postului; 

b) stabilesc calificativul final de evaluare a performanțelor profesionale individuale; 

c) consemnează, după caz, rezultatele deosebite ale salariatului, dificultățile obiective întâmpinate de acesta în perioada evaluată și orice alte observații pe care le consideră relevante; 

d) stabilesc obiectivele și criteriile specifice de evaluare pentru următoarea perioadă de evaluare și, dacă este cazul, criterii specifice pentru funcțiile de execuție; 

e) stabilesc eventualele necesități de formare profesională pentru anul următor perioadei evaluate. 
Art. 36. Interviul, ca etapă a procesului de evaluare, reprezintă un schimb de informații care are loc între evaluator și persoana evaluată, în cadrul căruia: 

a) se aduc la cunoștința persoanei evaluate notările și consemnările făcute de evaluator în fișa de evaluare; 

b) se semnează și se datează fișa de evaluare de către evaluator și de către persoana evaluată. 

În cazul în care între persoana evaluată și evaluator exista diferențe de opinie asupra notărilor și consemnărilor făcute, în fișa de evaluare se va consemna punctul de vedere al persoanei evaluate; evaluatorul poate modifica fișa de evaluare. 
Art. 37. Pentru stabilirea calificativului, evaluatorul va proceda la notarea obiectivelor și criteriilor de evaluare, prin acordarea fiecărui obiectiv și/sau criteriu a unei note de la 1 la 5, nota exprimând aprecierea gradului de îndeplinire. 

Pentru a obține nota finală a evaluatului se face media aritmetică a notelor obținute ca urmare a aprecierii obiectivelor și criteriilor, rezultate din media aritmetică a notelor acordate pentru fiecare obiectiv sau criteriu. 

Semnificația notelor este următoarea: nota 1 - nivel minim și nota 5 - nivel maxim. 
Art. 38. Calificativul final al evaluării se stabilește pe baza notei finale, după cum urmează:

a) între 1,00-2,00 - nesatisfăcător; 

b) între 2,01-3,00 - satisfăcător; 

c) între 3,01-4,00 - bine; 

d) între 4,01-5,00 - foarte bine. 
Art. 39. După finalizarea etapelor procedurii de evaluare fișa de evaluare se înaintează contrasemnatarului, respectiv conducătorului instituției.

În situația în care calitatea de evaluator o are șeful autorității sau instituției, fișa de evaluare nu se contrasemnează. 
Art. 40. Fișa de evaluare poate fi modificată conform deciziei contrasemnatarului, în următoarele cazuri: 

a) aprecierile consemnate nu corespund realității; 

b) între evaluator și persoana evaluată există diferențe de opinie care nu au putut fi soluționate de comun acord. 

Fișa de evaluare modificată se aduce la cunoștința salariatului evaluat. 
Art. 41. Salariații nemulțumiți de rezultatul evaluării pot să îl conteste la conducătorul autorității sau instituției publice. 

Contestația se formulează în termen de 5 zile calendaristice de la luarea la cunoștința de către salariatul evaluat a calificativului acordat și se soluționează în termen de 15 zile calendaristice de la data expirării termenului de depunere a contestației de către o comisie constituita în acest scop prin act administrativ al conducătorului autorității. 

Rezultatul contestației se comunică salariatului în termen de 5 zile calendaristice de la soluționarea contestației. 

Salariatul nemulțumit de modul de soluționare a contestației formulate se poate adresa instanței competente, în condițiile legii. 
Secțiunea 3-Promovarea personalului contractual
Art. 42 (1) Personalul contractual poate promova în funcții, grade sau trepte superioare de salarizare prin concurs sau examen în condițiile prevederilor din statute sau alte acte normative specifice domeniului de activitate aprobate prin legi, hotărâri ale Guvernului sau dispoziții al Primarului municipiului Miercurea Ciuc.

(2) Promovarea în grade sau trepte profesionale imediat superioare se realizează pe baza criteriilor  altfel prin statute sau alte acte normative specifice.
(3) Promovarea în grade profesionale imediat superioare se face din 3 în 3 ani în funcție de performanțele profesionale individuale, apreciate cu calificativul “foarte bine”, cel puțin de două ori în ultimii 3 ani de activitate de către comisia desemnată prin dispoziția Primarului municipiului Miercurea Ciuc.
CAPITOLUL VII.

REGULI CONCRETE PRIVIND DISCIPLINA MUNCII ÎN CREȘĂ 

Art. 43. Disciplina muncii în creșă cuprinde aspecte legate de:

a) Programul de lucru

b) Comportament interuman

c) Îndeplinirea atribuţiilor, sarcinilor şi responsabilităţilor

d) Disciplina acţiunilor şi activităţilor

e) Relaţiile de muncă (ierarhice, funcţionale, de colaborare şi de reprezentare)

Abaterea disciplinară este o faptă în legătură cu munca şi care constă într-o acţiune sau inacţiune săvârşită cu vinovăţie de către salariat, prin care acesta a încălcat normele legale, Regulamentul intern, Contractul individual de muncă, fişa postului, normele legale şi dispoziţiile conducătorilor ierarhici.
Art. 44. (1) Respectarea programului de lucru este obligatorie pentru toţi salariaţii. Neprezentarea la program fără anunțarea prealabilă a ivirii incapacității temporare de muncă sau a unei situaţii excepţionale constituie abatere disciplinară.

(2) Programul de lucru al personalului este următorul:

- educator-puericultori, în două ture, tura I între orele 06,00-14,00 și tura II  între orele 10,00-18,00

- personalul administrativ între orele 07,00-15,00.
Art. 45. Accesul în unitate a personalului propriu se face la orele stabilite prin program, pe bază de semnătură în condica de prezență aflată în acest scop la ușa de acces a personalului.
Art. 46. Urmărirea prezenței salariaților se face de către directorul/șeful de centru. Pontajele lunare se transmit compartimentului de resurse umane cel târziu până în data de 3 a fiecărei luni calendaristice, pentru luna anterioara. 

Concediile medicale purtând viza medicului de familie, concediile fără plată, precum și cele pentru situații deosebite se depun în original la Compartimentul Resurse Umane și Salarizare a Primăriei Municipiului Miercurea-Ciuc, o copie păstrându-se la compartimentul în care este încadrat salariatul. 
Responsabilitatea veridicității datelor din pontaj revine persoanelor care întocmesc și semnează respectivele pontaje.
Art. 47. Reprezentanții instituţiilor cu atribuţii de control (poliţie, inspecţie sanitară, protecţia mediului, inspecţia muncii, pompieri etc.) vor putea intra în unitate în baza unui document (legitimaţie, ordin de serviciu) emis de instituţia pe care o reprezintă în actul de control. 
Art. 48.  Șefii ierarhici pot aproba învoiri pentru interese personale cu evidențierea și recuperarea acestora.
Art. 49. Efectuarea de muncă suplimentară peste programul normal de lucru sau în zilele libere se face conform Codului Muncii, numai pe baza unui referat de necesitate aprobat de către primar. Fără referatul de aprobare pentru efectuarea orelor suplimentare se interzice rămânerea în instituție peste programul de lucru, ori intrarea în instituție în afara orelor de program. 
Art. 50. Plata sau compensarea cu timp liber corespunzător a orelor prestate peste durata normală a timpului de lucru de personalul încadrat în funcție de execuție și de conducere se realizează potrivit prevederilor legale. 
Art. 51. Ieșirea din instituție a salariaților în interes de serviciu sau interes personal, se face pe baza aprobării directorului/șefului de centru.
Art. 52. Angajaţii au obligaţia de a se supune controlului efectuat de către personalul desemnat de conducerea unităţii, la intrarea şi ieşirea din incinta unităţii.
Art. 53. Reguli de comportament şi conduită în relaţia coleg – coleg:

a) Între colegi trebuie să existe cooperare şi susţinere reciprocă, motivat de faptul că toţi angajaţii sunt mobilizaţi pentru realizarea unor obiective comune conform Regulamentului de Organizare şi Funcţionare, comunicarea prin transferul de informaţii între colegi fiind esenţială în soluţionarea cu eficienţă a problemelor.

b) Colegii îşi datorează respect reciproc, consideraţie, dreptul la opinie. Eventualele divergenţe, nemulţumiri apărute între aceştia se soluţionează fără să afecteze relaţia de colegialitate şi bunul mers al activităţii creşei, evitându-se utilizarea cuvintelor, a expresiilor şi gesturilor inadecvate, manifestând atitudine reconciliată.

c) Între colegi trebuie să existe sinceritate şi corectitudine, opiniile exprimate să corespundă realităţii, eventualele nemulţumiri dintre colegi să fie exprimate direct netendenţios.

d) Relaţia dintre colegi trebuie să fie egalitară, bazată pe recunoaşterea intraprofesională, pe colegialitate, pe performanţă în practică şi teorie.

e) Între colegi în desfăşurarea activităţii trebuie să fie prezent spiritul competiţional care asigură progresul profesional, acordarea unor servicii de calitate, evitându-se comportamentele concurenţiale, de promovare ilicită a propriei imagini, de atragere a beneficiarilor, de denigrare a colegilor; comportamentul trebuie să fie competitiv, loial, bazat pe promovarea calităţilor şi a meritelor profesionale, nicidecum pe evidenţierea defectelor celorlalţi.

f) În relaţia dintre colegi trebuie permanent promovat spiritul de echipă, deciziile fiind luate prin consens, manifestându-se deschidere la sugestiile colegilor, admiţând critica în mod constructiv şi responsabil dacă este cazul, să împărtăşească din cunoştinţele şi experienţa acumulată în scopul promovării reciproce a progresului profesional.
Art. 54. Reguli de comportament şi conduită în relaţia personal creşă – beneficiar (copil, părinte/reprezentant legal):

1. În furnizarea serviciilor de informare

Informare competentă, corectă, completă, adecvată, transparentă, operativă:

- personalul creşei trebuie să ofere cel mai competent ajutor posibil, ceea ce presupune o bună pregătire profesională, teoretică şi practică; limbajul folosit trebuie să fie clar, concis, la nivelul capacităţii de înţelegere a părintelui; beneficiarului i se vor prezenta date, avantajele şi dezavantajele opţiunilor posibile; informarea trebuie să răspundă nevoilor şi problemelor beneficiarului; informarea să se facă în cel mai scurt timp de la solicitare.

2. În furnizarea serviciilor:

- personalul creşei nu face discriminări în funcţie de gen, vârstă, capacitate fizică sau mintală, culoare, categorie socială, rasă, religie, limbă, convingere politică;

- personalul creşei evită transpunerea în starea emoţională a copilului şi/sau părinţilor; personalul trebuie să îşi controleze propriile emoţii şi comportamente, el trebuie să asculte, să acorde atenţie reală fiecărui copil, să evite atitudinile superficiale şi neglijente;

- personalul creşei pune interesul copilului mai presus de interesul său;- personalul creşei nu poate impune o decizie părinţilor sau familiei, el trebuie să ţină seama de opţiunea familiei, în condiţiile în care aceste decizii nu pun în pericol sănătatea şi siguranţa copilului şi a colectivităţii;

- personalul creşei va depune toate eforturile pentru evitarea situaţiilor conflictuale cu părinţii, sau între părinţi şi în incinta creşei;

- în legătură cu evenimentele din timpul programului de creşă sau starea copilului, părinţii vor fi informaţi corect, onest, profesionist şi netendenţios, în cel mai scurt timp, de către personalul didactic sau de specialitate (asistentă medicală, medic, psiholog);

3. În furnizarea serviciilor de educaţie, creştere şi îngrijire a copiilor:

- furnizarea serviciilor se realizează cu respectarea normelor legale în vigoare;

- personalul creşei manifestă corectitudine, obiectivitate şi imparţialitate în acordarea de servicii;

- personalul creşei trebuie aibă un comportament amabil, civilizat, atitudine pozitivă şi răbdare faţă de beneficiari, oferind servicii cu respectarea condiţiilor legale, oricui le solicită, consideraţiile particulare nefiind acceptate în relaţia profesională;

- personalul trebuie să fie dezinteresat în relaţia sa cu beneficiarii, trebuie să fie motivat mai puţin de interesul propriu şi mai mult de dorinţa de a-şi oferi serviciul la nivel maxim.
Art. 55. În relaţia angajat – reprezentanţi ai altor instituţii şi ai societăţii civile:

1. Orice reprezentant al altor instituţii şi/sau ai societăţii civile are obligaţia la intrarea în creşe să se prezinte, să se legitimeze şi să declare intenţia/scopul vizitei.

2. Relaţiile fiecărui angajat cu reprezentanţii altor instituţii şi ai societăţii civile vor avea în vedere interesul copilului, manifestând respect şi atitudine conciliantă în identificarea şi soluţionarea tuturor problemelor, evitând situaţiile conflictuale, după caz procedând la soluţionarea pe cale amiabilă.

3. În reprezentarea instituţiei în faţa oricăror persoane fizice sau juridice angajatul trebuie să fie de bună credinţă, contribuind la realizarea scopurilor şi obiectivelor Centrului Social Creșa.

4. Relaţia cu presa şi mass-media se realizează doar prin directorul/șeful de centru, sau purtătorul de cuvânt al instituţiei.

5. Angajatul este obligat la apărarea prestigiului instituţiei, în desfăşurarea activităţii profesionale şi în luarea deciziilor fiind reţinut la respectarea întocmai a normelor legale în vigoare şi aducerea lor la cunoştinţa celor interesaţi, pentru promovarea unei imagini pozitive a Centrului Social Creșa, pentru asigurarea transparenţei activităţii instituţiei şi creşterea credibilităţii acesteia.

6. Angajatul colaborează cu alte instituţii în interesul copilului şi familiei acestuia, în scopul realizării optime a programelor şi strategiilor instituţiei, evitând dezvăluirea informaţiilor confidenţiale.

7. Orice angajat are obligaţia de a respecta prevederile legii pentru protecţia persoanelor cu privire la prelucrarea datelor cu caracter personal.

8. Angajatul nu poate folosi imaginea instituţiei în scopuri personale, comerciale sau electorale.
Art. 56. Încălcarea regulilor de comportament şi conduită, a disciplinei acţiunilor şi activităţilor constituie abatere disciplinară şi se sancţionează conform prevederilor legale. Angajatorul poate dispune aplicarea de sancţiuni disciplinare salariaţilor săi ori de câte ori constată că aceştia au săvârşit o încălcare a atribuţiilor, sarcinilor şi responsabilităţilor din fişa postului sau ordinele şi dispoziţiile legale ale conducătorilor ierarhici.
Art. 57. (1) În îndeplinirea sarcinilor de serviciu salariaţii au obligaţia de a respecta demnitatea funcţiei pe care o ocupă, de a adopta o atitudine conciliantă în exprimarea opiniilor şi de a evita generarea oricărui conflict.
(2) În cazul în care salariaţii se află într-o situaţie conflictuală, aceştia vor anunţa şeful ierarhic superior unde îşi desfăşoară activitatea, care este obligat să ia toate măsurile pentru stingerea situaţiei conflictuale.
(3) Dacă situaţia conflictuală persistă sau se agravează salariatul sau coordonatorul de personal al creşei se va adresa organului ierarhic imediat superior (directorul/șeful de centru, viceprimar, primar).
Art. 58. Dacă salariaţii în exercitarea atribuţiilor de serviciu se află în situaţia unui conflict de interese, aceştia au obligaţia de a anunţa în scris conducerea creșei și a Primăriei Municipiului Miercurea-Ciuc, care trebuie să ia măsurile necesare anulării conflictului de interese.
Art. 59. În cazul în care salariatul apreciază că ordinul ierarhic superior este ilegal, va putea refuza executarea acestuia, motivând în scris.

În afară de abaterile enunțate mai sus pot fi calificate abateri disciplinare și următoarele fapte:

- Neîndeplinirea sarcinilor de serviciu prevăzute în fișa postului şi Regulamentul Intern;

- Întârzierea sistematică în efectuarea lucrărilor, neglijență și/sau incorectitudine repetată în rezolvarea lucrărilor;

- Nerespectarea secretului profesional;

- Exercitarea atribuţiilor de serviciu fără a avea vizate în termen autorizaţiile de liberă practică, certificatele de calificare în domeniul postului şi fişa medicală de aptitudine;

- Încălcarea prevederilor legale referitoare la îndatoriri, conflicte de interese, interdicții și incompatibilități stabilite prin lege;

- Intervenții sau stăruințe pentru soluționarea unor cereri în afara cadrului legal;

- Refuzul de a efectua controlul medical periodic;

- Nerespectarea legislației privind drepturile copilului;

- Violența fizică și de limbaj în incinta unității;

- Absența nemotivată de la serviciu;

- Întârzierea la programul de lucru;

- Părăsirea nemotivată a locului de muncă în interes personal;

- Executarea unor lucrări străine de interesele instituției în timpul serviciului;

- Desfășurarea de activități ca salariați, administratori sau prestatori de servicii la alte persoane fizice sau juridice, în timpul programului de lucru;

- Nerespectarea interdicției de a se fuma în unitate;

- Hărțuirea sexuală dovedită;

 Depozitarea necorespunzătoare a deșeurilor care nu sunt biodegradabile, cum ar fi: pungile de plastic, amabalaje, lemn, etc.

- Blocarea căilor de acces în unitate, de evacuare și de intervenție în caz de incendiu în unitate ș.a.
Art. 60. Se consideră abateri deosebit de grave:

- Consumul de băuturi alcoolice în unitate și/sau prezența în unitate sub influența băuturilor alcoolice, dovedită cu martori și/sau aparatura din dotare etc.;

- Refuzul de a se supune controlului alcoolscopic, persoana fiind în stare vizibilă de ebrietate, constatarea făcându-se cu martori;

- Înlocuirea, falsificarea și/sau completarea cu date eronate a documentelor oficiale, sau multiplicarea unui act generator de drepturi;

- Împiedicarea exercitării muncii de către salariați sau instigarea la nemuncă a altor angajați ai unității; fac excepție cazurile când în unitate sau în afara unității sunt organizate manifestații de protest pe linie sindicală; despre asemenea situații organizatorii vor informa conducerea unității în termenii prevăzuți de lege;

- Neacordarea abuzivă a unor drepturi dovedite legal;

- Interpretarea cu rea credință a Regulamentului Intern, legislației în vigoare etc., sau eludarea prevederilor acestora, dovedită legal, având ca efect neacordarea unor drepturi sau aplicarea unor sancțiuni nejustificate;

- Scoaterea sau încercarea de a scoate din funcțiune a unui echipament tehnic prin descompunerea sau deteriorarea voită a unei părți a acestuia;

- Punerea în pericol premeditat sau prin neglijență ori imprudență a securității unității, a vieții angajaților sau a sa personală;

- Provocarea sau săvârșirea unor acte de violență în incinta unității;

- Solicitarea în orice mod a unor foloase necuvenite sau obținerea de avantaje materiale de la persoane străine sau angajate ale unității, pentru exercitarea atribuțiilor de serviciu;

- Utilizarea fondurilor financiare ale unității, puse la dispoziție pentru aprovizionarea tehnico-materială, în alte scopuri, procurarea de alte materiale neutile unității sau nejustificarea sumelor primite;

- Scoaterea unor bunuri materiale din unitate fără forme legale;

- Sustragerea, tentativa sau favorizarea sustragerilor de obiecte, materiale, echipamente etc., din patrimoniul unității sau bunuri personale ale salariaților unității, prin orice mijloace;

- Absențe nemotivate de la serviciu pentru 3 zile lucrătoare consecutiv sau 5 zile lucrătoare cumulat, în cursul unei luni calendaristice sau 8 zile într-un an;

- Refuzul de îndeplinii atribuțiile de serviciu stabilite potrivit legii.
Art. 61. Conducerea Primăriei Municipiului Miercurea-Ciuc, la propunerea directorului/șefului de centru stabileşte sancţiunea disciplinară în raport de gravitatea abaterii disciplinare săvârşite de salariat, avându-se în vedere următoarele:


a. împrejurările în care fapta a fost săvârşită;


b. gradul de vinovăţie a salariatului;


c. consecinţele abaterii disciplinare;


d. comportarea generală în serviciu a salariatului;


e. eventualele sancţiuni disciplinare suferite anterior de către acesta.
Art. 62. Sancțiunile disciplinare pe care le poate aplica angajatorul în cazul în care salariatul săvârșește o abatere disciplinară sunt:

a) Avertisment scris;

b) Retrogradarea din funcție, cu acordarea salariului corespunzător funcţiei în care a fost retrogradat, ce nu poate depăși 60 de zile;

c) Reducerea salariului de bază pe o durată de 1-3 luni cu 5-10 %;

d) Reducerea salariului de bază și/sau, după caz și îndemnizației de conducere pe o perioadă de 1-3 luni cu 5-10%;

e) Desfacerea disciplinară a contractului individual de muncă;
Art. 63. (1) Sub sancțiunea nulității absolute, nicio măsură, cu excepția celei prevăzute la art. precedent lit a),nu poate fi dispusă mai înainte de efectuarea unei cercetări disciplinare prealabile.
(2) În vederea desfășurării cercetării disciplinare prealabile, salariatul va fi convocat în scris de comisia de cercetarea, precizându-se obiectul, data ora și locul întrevederii.
(3) Neprezentarea salariatului la convocarea făcută în condițiile prevăzute de alin (2) fără un motiv obiectiv dă dreptul angajatorului să dispună sancționarea, fără efectuarea cercetării disciplinare prealabile.
(4) Audierea celui cercetat și verificarea apărării sunt obligatorii. Refuzul celui cercetat de a se prezenta la audieri deși a fost înștiințat în scris cu minim 48 ore înainte, precum și de a da declarații scrise, se constată prin proces-verbal și nu împiedică finalizarea cercetării.
(5) În cursul cercetării disciplinare prealabile salariatul are dreptul să formuleze și să susțină toate apărările în favoarea sa și să ofere persoanei împuternicite să realizeze cercetarea toate probele și motivațiile pe care le consideră necesare, precum și dreptul să fie asistat, la cererea sa, de către un reprezentant al sindicatului al cărui membru este.
Art. 64. –Procedura disciplinară- Rezultatele cercetării disciplinare întreprinse de comisia de cercetare sau persoana împuternicită de către angajator să realizeze cercetarea, se consemnează într-un referat/proces-verbal. Referatul/procesul-verbal de cercetare disciplinară va conține în mod obligatoriu:

a) Descrierea faptei care constituie abaterea disciplinară;

b) Precizarea prevederilor din Regulamentul intern, Contractul Colectiv de Muncă aplicabil, Contractul Individual de Muncă sau actul administrativ cu referire la raporturile de muncă încălcate de salariat;

c) Motivele pentru care au fost înlăturate apărările formulate de salariat în timpul cercetării disciplinare prealabile sau motivele pentru care salariatul nu s-a prezentat la convocarea pentru efectuarea cercetării disciplinare prealabile;

d) Răspunsurile scrise pe care le dă salariatul la întrebările formulate de către comisia de cercetare disciplinară sau persoana împuternicită cu efectuarea cercetării disciplinare. În cazul în care angajatul refuză să răspundă la întrebări acest fapt va fi consemnat în prezența și cu semnătura unui alt angajat din cadrul aceluiași compartiment de muncă;

e) Sancțiunea disciplinară propusă pentru a fi aplicată angajatului sau propunerea de clasare a sesizării. Referatul/ procesul-verbal de cercetare disciplinară astfel întocmit va fi înaintat către angajator, în baza lui fiind emisă decizia de sancționare.
Art. 65. (1) Angajatorul dispune aplicarea sancțiunii disciplinare printr-o decizie emisă în formă scrisă, în termen de 30 de zile calendaristice de la data luării la cunoștință despre săvârșirea abaterii disciplinare, dar nu mai târziu de 6 luni de la data săvârșirii faptei.
(2) Sub sancțiunea nulității absolute, în decizie se cuprind în mod obligatoriu:

a) descrierea faptei care constituie abatere disciplinară;

b) precizarea prevederilor din statutul de personal, regulamentul intern, contractul individual de muncă sau contractul colectiv de muncă aplicabil care au fost încălcate de salariat;

c) motivele pentru care au fost înlăturate apărările formulate de salariat în timpul cercetării disciplinare prealabile sau motivele pentru care nu a fost efectuată cercetarea;

d) temeiul de drept în baza căruia se aplică sancțiunea disciplinară;

e) temeiul în care sancțiunea poate fi contestată.
(3) Decizia de sancționare se comunică salariatului în cel mult 5 zile calendaristice de la data emiterii și produce efecte de la data comunicării.
(4) Persoanei nevinovate i se comunică în scris clasarea sesizării pentru care a fost cercetată.
(5) Comunicarea se predă personal salariatului, cu semnătură de primire, ori, în caz de refuz al primirii, prin scrisoare recomandată, la domiciliul sau reședința comunicată de acesta.
(6) Decizia de sancționare poate fi contestată de salariat la instanțele judecătorești competente în termen de 30 de zile calendaristice de la data comunicării.
CAPITOLUL VIII.

REGULI PRIVIND PROTECȚIA, IGIENA ȘI SECURITATEA ÎN MUNCĂ SPECIFICE CENTRULUI SOCIAL CREȘA

Art. 66. În vederea asigurării condițiilor de securitate şi sănătate în muncă şi pentru prevenirea accidentelor de muncă şi a bolilor profesionale specifice, angajatorii au următoarele obligaţii:

-Să asigure condițiile necesare în vederea desfășurării normale a activității educaționale, medicale, de îngrijire și supraveghere a antepreșcolarilor;

- Să asigure condiții pentru prevenirea și combaterea riscului de accidente, bolilor transmisibile și a infecțiilor nosocomiale;

- Asigurarea unei baze materiale adecvate pentru desfășurarea corespunzătoare a activităților specifice Centrului Social Creșa;

- Să ia măsuri pentru verificarea valabilității autorizării exercitării profesiilor și meseriilor prevăzute de legislația specifică;

- Să monitorizeze și să ia toate măsurile pentru formarea profesională continuă a personalului Centrului Social Creșa;

- Aprovizonarea cu materiale de curățenie și dezinfecție conform reglementărilor Ministerului Sănătății și a normativelor proprii;

- Aprovizionarea cu materiale și medicamente de prim ajutor;

- Pentru locurile de muncă cu un grad de periculozitate mai ridicat ( bucătării, spălătorii, călcătorii, lucru la înălțime ș.a.) persoanele desemnate prin fișa postului din cadrul Primăriei Municipiului Miercurea-Ciuc, răspund de luarea tuturor măsurilor de desfășurare a activității în condiții de deplină siguranță prin supravegherea utilajelor, respectarea tehnologiilor, a tuturor normelor de exploatare, întreținere și reparare, prevenirea incendiilor;

- Să asigure colectarea, gestionarea și transportul deșeurilor sortate pe categorii în condiții de siguranță conform prevederilor legale;

- Să asigure echipament individual de protecție, să înlocuiască la interval de maxim 2 ani echipamentul degradat; 

- Să organizeze puncte sanitare de prim ajutor și să le doteze pentru acordarea asistenței de urgență în caz de accidente sau de intoxicație;

- Conducerea instituției asigură amenajarea şi dotarea corespunzătoare a fiecărui loc de muncă cu mobilier, materiale, rechizite şi aparatura necesară.
Art. 67. Regulile generale aplicabile conducerii şi salariaților cu privire la condițiile de muncă și igienă sunt următoarele:

a) fiecare salariat şi conducerea instituției trebuie să vegheze, atât la securitatea şi sănătatea proprie cât şi a celorlalți  salariați din Centrul Social Creșa;

b) fumatul în incinta Creşei, precum şi consumarea băuturilor alcoolice  sunt interzise.
Art. 68. Fiecare lucrător trebuie să își desfășoare activitatea, în conformitate cu pregătirea şi instruirea sa, precum şi cu instrucțiunile primite din partea angajatorului, astfel încât să nu expună la pericol de accidentare sau îmbolnăvire profesională atât propria persoană, cât şi alte persoane care pot fi afectate de acțiunile sau omisiunile sale în timpul procesului de muncă. În acest sens, lucrătorii au următoarele obligaţii:

a) să utilizeze corect mașinile, aparatura, uneltele, substanțele periculoase, echipamentele de transport şi alte ustensile din dotare;

b) să utilizeze corect echipamentul individual de protecție acordat şi, după utilizare, să îl înapoieze sau să îl pună la locul destinat pentru păstrare;

c) să nu procedeze la scoaterea din funcțiune, la modificarea, schimbarea sau înlăturarea arbitrară a dispozitivelor de securitate proprii, în special ale mașinilor, aparaturii, uneltelor, instalațiilor tehnice din clădire şi să utilizeze corect aceste dispozitive;

d) să comunice imediat angajatorului şi/sau lucrătorilor desemnaţi orice situaţie de muncă despre care au motive întemeiate să o considere un pericol pentru securitatea şi sănătatea lucrătorilor, precum şi orice deficientă a sistemelor de protecție;

e) să aducă la cunoștința conducătorului locului de muncă şi/sau angajatorului accidentele suferite de propria persoană;

f) să coopereze, atât timp cat este necesar, cu angajatorul şi/sau cu lucrătorii desemnați, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate;

g) să îşi însușească şi să respecte prevederile legislaţiei din domeniul securităţii şi sănătăţii în muncă şi măsurile de aplicare a acestora;

h) sa dea relaţiile solicitate de către inspectorii de muncă şi inspectorii sanitari;

i) nu intră în zonele de restricţie sau la locurile de muncă pentru care nu a fost instruit, nu face intervenţii la tablourile electrice dacă nu este calificat în acest sens, chiar dacă acestea nu sunt sub tensiune;

j) nu le este permis să transporte, depoziteze şi să manipuleze substanţe explozive, toxice sau inflamabile în condiţii contrare prevederilor în vigoare şi dacă nu au fost instruiţi şi desemnaţi special în acest scop;

k) răspund de orice acţiune care scoate din funcţiune şi avariază dispozitivele, maşinile, instalaţiile de lucru, precum şi instrucţiunile de securitate a muncii afişate la locurile de muncă;

l) să se supună controalelor medicale periodice sau examinărilor psihologice impuse de reglementările legale în vigoare sau la cererea conducerii unităţii;

m)  să folosească materialele igienico-sanitare acordate de unitate la locul respectiv de muncă și să le utlilizeze corespunzător procedurilor interne;

n) să menţină în stare de folosinţă corespunzătoare scopului pentru care au fost create, vestiarele din dotare, anexele sanitare (spălătoare, duşuri, WC-uri, băi etc.);

o) să participe la igienizarea locului său de  muncă şi a întregii creșe;

p) să respecte măsurile curativo-profilactice stabilite de către personalul medical, ca urmarea a controalelor medicale efectuate.
Art. 69. Salariaților li se pot aprobă, în mod excepțional, pentru probleme de sănătate, dovedite pe baza unei decizii a organelor competente de expertiză medicală, schimbarea compartimentului de muncă, conform prevederilor legale, dacă salariatul în cauză este apt profesional să îndeplinească noile atribuții care îi revin conform fișei postului de la noul loc de muncă.
Art. 70. Examenul medical la angajare, analizele medicale ( coprocultură și exudat faringian) şi controlul periodic medical de medicina muncii în baza contractului încheiat cu unitatea prestatoare de servicii medicale, este obligatoriu pentru toți salariații. 
Art. 71. În cazul concediilor medicale, persoana în cauză va anunța şi va depune la direcțiunea creșei și la compartimentul personal din cadrul Primăriei Municipiului Miercurea-Ciuc, până la finele lunii în care s-a ivit starea de incapacitate temporare de muncă, certificatul medical eliberat de către medicul abilitat în acest sens.
Art. 72. La angajare, salariaţii vor fi informaţi atât asupra condiţiilor de muncă cât şi asupra prevederilor prezentului regulament.
Art. 73. Salariaţii sunt obligaţi să acorde primul ajutor, în caz de accidente de muncă, celor accidentaţi.
Art. 74. Toate accidentele survenite în timpul serviciului, mai ales cu consecinţă gravă sau produse pe traseul domiciliu-loc de muncă şi invers vor fi comunicate imediat conducerii instituţiei.
Art. 75. Nerespectarea regulilor şi măsurilor stabilite privind sănătatea şi securitatea în muncă, inclusiv neluarea măsurilor şi neaducerea lor la cunoştinţa salariaţilor, de către salariaţii cu atribuţii în acest sens, constituie abatere disciplinară şi se sancționează disciplinar, patrimonial, contravențional sau penal după caz.
Art. 76. Conform prevederilor OUG nr. 96/2003 privind protecţia maternităţii la locul de muncă, cu modificările ulterioare, pentru următoarele categorii de salariate sunt stabilite atât obligaţii ale angajatorului cât şi drepturi şi obligaţii ale acestor salariate:
Salariata gravidă este femeia care anunţă în scris angajatorul asupra stării sale fiziologice de graviditate şi anexează un document medical eliberat de medicul de familie sau de medicul specialist care să îi ateste această stare.
Salariata care a născut recent este femeia care şi-a reluat activitatea după efectuarea concediului de lăuzie şi solicită angajatorului în scris măsurile de protecţie prevăzute de lege, anexând un document medical eliberat de medicul de familie, dar nu mai târziu de 6 luni de la data la care a născut.
Salariata care alăptează este femeia care, la reluarea activităţii după efectuarea concediului de lăuzie, îşi alăptează copilul şi anunţă angajatorul în scris cu privire la începutul şi sfârşitul prezumat al perioadei de alăptare, anexând documente medicale eliberate de medicul de familie în acest sens.
Art. 77. Angajatorul are în principal următoarele obligaţii:

a. să prevină expunerea acestor salariate la riscuri ce le pot afecta sănătatea şi securitatea;

b. salariatele în cauză să nu fie constrânse să efectueze o muncă dăunătoare sănătăţii sau stării lor de graviditate ori copilului nou născut, după caz; acestea nu pot fi obligate să desfăşoare muncă de noapte;

c. pentru toate activităţile susceptibile să prezinte un risc specific de expunere, prevăzute de legislaţie, asigură evaluarea anuală, precum şi la orice modificare a condiţiilor de muncă a naturii, gradului şi duratei expunerii acestor salariate, în scopul determinării oricărui risc pentru securitatea sau sănătatea lor şi oricărei repercursiuni asupra sarcinii ori alăptării; evaluările se efectuează cu participarea obligatorie a medicului de medicina muncii, iar rezultatele lor se consemnează în rapoarte scrise;

d. să informeze în scris salariatele în cauză asupra rezultatelor evaluării privind riscurile la care pot fi supuse la locurile lor de muncă, precum şi asupra drepturilor de care pot beneficia;

e. să înştiinţeze medicul de medicina muncii şi Inspectoratul teritorial de muncă în termen de 10 zile lucrătoare de la data la care a fost anunţat în scris de către o astfel de salariată;

f. să păstreze confidenţialitatea asupra stării de graviditate a salariatei, când această stare nu este vizibilă;

g. dacă activităţile pe care le desfăşoară aceste salariate prezintă riscurile menţionate la aliniatul c., va modifica în mod corespunzător condiţiile şi/sau orarul de muncă ori, dacă nu este posibil le va repartiza la alte locuri de muncă fără risc, conform recomandărilor medicului de medicina muncii sau a medicului de familie, cu menţinerea veniturilor salariale;

h. acordă salariatelor gravide dispensă pentru consultaţii prenatale în limita a max.16 ore pe lună în cazul în care investigaţiile se pot efectua numai în timpul programului de lucru, fără diminuarea drepturilor salariale;

i. acordă salariatelor care alăptează, în cursul programului de lucru, două pauze pentru alăptare de câte o oră fiecare, până la împlinirea vârstei de un an a copilului, fără diminuarea drepturilor salariale;

j. la solicitarea scrisă a salariatelor în cauză, dacă acestea îşi desfăşoară activitatea în condiţii cu caracter insalubru sau greu de suportat, vor fi transferate la alte locuri de muncă fără risc, cu menţinerea salariului de bază brut lunar.
Art. 78. Drepturile şi obligaţiile salariatelor gravide şi/sau mame, lăuze sau care alăptează:

a) să anunţe în scris angajatorul asupra stării sale fiziologice de graviditate, cu anexarea documentului medical corespunzător;

b) la reluarea activităţii după efectuarea concediului de lăuzie, să solicite angajatorului în scris măsurile de protecţie prevăzute de lege, cu anexarea documentului medical corespunzător;

c) să anunţe angajatorul în scris cu privire la începutul şi sfârşitul prezumat al perioadei de alăptare, la reluarea activităţii după efectuarea concediului de lăuzie, cu anexarea documentului medical corespunzător;

d) beneficiază de concediu de risc maternal dacă angajatorul, din motive justificate în mod obiectiv, nu poate să îndeplinească obligaţiile prevăzută la articolul de mai sus; acest concediu poate fi acordat în întregime sau fracţionat, pe o perioadă ce nu poate depăşi 120 de zile, de către medicul de familie sau de medicul specialist, care va elibera un certificat medical în acest sens;

e) la recomandarea medicului de familie, salariata gravidă care nu poate îndeplini durata normală de muncă din motive de sănătate, a sa sau a fătului său, are dreptul la reducerea cu o pătrime a duratei normale de muncă, cu menţinerea veniturilor salariale;

f) salariata gravidă poate beneficia, pe baza recomandării medicului de familie sau a medicului specialist, de dispensă pentru consultaţii prenatale în limita a max.16 ore pe lună, în cazul în care investigaţiile se pot efectua numai în timpul programului de lucru, fără diminuarea drepturilor salariale;

g) pentru protecţia sănătăţii lor şi a copilului lor, după naştere, salariatele au obligaţia de a efectua minimum 42 de zile de concediu postnatal;

h) salariatele care alăptează au dreptul în cursul programului de lucru, la două pauze pentru alăptare de câte o oră fiecare, până la împlinirea vârstei de un an a copilului, fără diminuarea drepturilor salariale; la cererea salariatei aceste pauze pot fi înlocuite cu reducerea duratei normale a timpului său de muncă cu două ore zilnic.
CAPITOLUL IX.

RESPECTAREA  PRINCIPIULUI  NEDISCRIMINĂRII  ŞI  AL  DEMNITĂŢII ÎN CADRUL CENTRULUI SOCIAL CREȘA

Art. 79. (1) Prezentul Regulament intern produce efecte asupra întregului personal care desfăşoară activităţi în Centrul Social Creșa, în calitate de angajaţi proprii, detașați, delegaţi, reprezentanţi sau salariaţi ai altor instituţii care exercită sarcini de serviciu, fac practică, efectuează vizite, voluntari etc.
(2) Prevederile regulamentului se aplică în condiţiile egalităţii de tratament faţă de tot personalul enumerat la aliniatul precedent fără a exista sau impune orice discriminare directă sau indirectă faţă de o persoană, bazată pe criterii de sex, caracteristici genetice, vârstă, apartenenţă naţională, rasă, culoare, etnie, opinie politică, origine socială, handicap, situaţie sau responsabilitate familială, apartenenţă sau activitate sindicală.
Art. 80. Orice salariat care prestează o muncă beneficiază de condiţii de muncă adecvate activităţii desfăşurate, de protecţie socială, de securitate şi sănătate în muncă, precum şi de respectarea demnităţii şi a conştiinţei sale, fără nici o discriminare.
Art. 81. Tuturor salariaţilor care prestează o muncă, le sunt recunoscute dreptul la plată egală pentru muncă egală, dreptul la negocieri individuale şi, după caz colective, dreptul la protecţia datelor cu caracter personal şi în general tot ceea ce ţine de persoană, în spiritul legislaţiei în vigoare şi în conformitate cu prezentul Regulament intern.
Art. 82. Nu pot ocupa posturi în Centrul Social Creşa persoanele care desfășoară activități incompatibile cu demnitatea instituției, cum sunt:

a) Prestarea de către salariați a orcărei activități comerciale în incinta unității sau în zona limitrofă;

b) Comerțul cu materiale obscene sau pornografice scrise, audio ori vizuale;

c) Practicarea în public, a unor activități cu componență lubrică sau altele care implică exhibarea, în manieră obscenă, a corpului.

CAPITOLUL X

PROCEDURA DE SOLUȚIONARE A CERERILOR 

SAU A RECLAMAȚIILOR INDIVIDUALE ALE SALARIAȚILOR 

ȘI ALE PĂRINȚILOR /REPREZENTANȚILOR LEGALI AI COPIILOR

Art. 83. (1) Directorul/șeful Centrului Social Creșa asigură buna organizare și desfășurare a activității de primire, evidența și rezolvarea cererilor sau reclamațiilor salariaților și părinților, răspunzând pentru legalitatea soluțiilor și comunicarea acestora în termenul legal.
(2) Obiectul unei cereri sau reclamații poate fi:

a) Solicitarea de informaţii legate de propria persoană, respectiv în legătură cu persoana copilului său;

b) Acte de corupție, acte asimilate sau în legătură directă cu corupția, acte de fals și abateri de serviciu sau în legătură cu serviciul;

c) Practici sau tratamente preferențiale sau discriminatorii în exercitarea atribuțiilor de servici;

d) Încălcarea prevederilor cu privire la incompatibilitate și conflict de interese;

e) Folosirea abuzivă a resurselor materiale sau umane;

f) Partizanatul politic în exercitarea prerogativelor postului;

g) Încălcări ale legii în privința accesului la informații;

h) Incompetența sau neglijența în serviciu;

i) Evaluări ale personalului în procesul de promovare sau retrogradare dar și în cadrul procesului de evaluare anuală a performanțelor profesionale;

j) Încălcări ale procedurilor administrative sau stabilirea unor proceduri interne cu nerespectarea legii;

k) Emiterea de acte administrative sau de altă natură care servesc interese de grup sau clientelare;

l) Administrarea defectuoasă sau frauduloasă a patrimoniului Creșei (bunuri materiale, alimente, obiecte de inventar, spații etc.);

m)  Încălcarea drepturilor copiilor atât de către personalul de educație și îngrijire din creșe cât și de către alți adulți în relația cu copilul;

n) Încălcarea oricăror dispoziții legale prevăzute în regulamente, coduri de etică și deontologie, statute profesionale.
(3) Cererile sau reclamațiile salariaților și părinților/ reprezentanților legali sunt primite și înregistrate la Centrul Social Creșa.
(4) Orice reclamație trebuie să conțină cel puțin următoarele elemente:

a) Numele, prenumele și datele de contact ale persoanei care face sesizarea;

b) Descrierea neregulii (fapte relevante, contextul, locul unde s-a săvârșit neregula, eventuale mărturii și/sau dovezi);

c) Persoana/persoanele care au săvârșit neregula;

d) Data săvârșirii neregulii;

e) Data la care s-a constatat neregula;

f) Locul, în care s-a constatat neregula;

g) Descrierea prejudiciului cauzat;

h) Data completării și semnătura persoanei care face sesizarea.
(5) Cererile vor conține cel puțin următoarele elemente:

a) Numele, prenumele;

b) Obiectul cererii (ex. Adeverință la locul de muncă);

c) Scopul solicitării (ex: ”fiindu-mi necesară pentru...sau la...”);

d) Argumente justificative pentru solicitarea făcută;

e) Data completării și semnătura persoanei care a întocmit cererea;
Art. 84. (1) Răspunsurile la cererile și reclamațiile adresate vor fi comunicate în termen de 30 de zile de la înregistrare. Dacă soluționarea problemelor sesizate impune efectuarea unor anchete, proceduri sau lucrări suplimentare a căror finalizare nu se încadrează în termenul de 30 de zile, solicitantul va primi un răspuns final la terminarea acestora, Centrul Social Creșa având obligația de informare a solicitantului doar despre demersurile derulate.
(2) Cererile sau reclamațiile anonime sau fără elementele minime prevăzute de prezentul Regulament intern nu se iau în considerare.
(3) Salariații și părinții nemulțumiți de răspunsul primit au dreptul de a se adresa Primăriei municipiului Miercurea-Ciuc, prin registratura acesteia, în termen de 30 de zile de la data comunicării modului de soluționare al cererii sau reclamației.
Art. 85. Eliberarea adeverințelor tipizate, la solicitarea salariaților, care să ateste calitatea de angajat și drepturile salariale ale solicitantului se face de către Compartimentul Resurse Umane din cadrul Primăriei Municipiului Miercurea-Ciuc. 

CAPITOLUL XI.

REGULI PRIVIND RELAȚIA DINTRE PĂRINȚI ȘI PERSONALUL CREȘEI

Art. 86. Obligatiile creşei:
a) Creşa oferă servicii de îngrijire, supraveghere şi educaţie pe parcursul programului de lucru cu copiii (zilnic între orele 6,00 – 18,00);

b) Creşa asigură copiilor un meniu echilibrat şi diversificat, adecvat nevoilor nutriţionale. Meniul săptămânal este afişat la loc vizibil şi avizat de asistenta medicală a Centrului Social Creșa;

c) Creşa are obligaţia de a păstra confidenţialitatea datelor cu caracter personal ale copiilor şi părinţilor precum şi a informaţiilor primite de la părinţi, excepţie făcând situaţiile care reprezintă un risc pentru bunăstarea şi integritatea copiilor;

d) În situații de urgență personalul medical de specialitate al creșei asigură primul ajutor, anunță familia și/sau ambulanța. În cazul transportului cu ambulanța, asistenta medicală însoțește copilul;

e) Creșa colaborează cu instituțiile abilitate în vederea respectării drepturilor copilului;

f) Înscrierea copiilor la creșă se face la solicitarea părinților în limita locurilor disponibile. Dacă numărul cererilor depășește numărul locurilor disponibile, se aplică criteriile de departajare stabilite prin Hotărârea Consiliului Local nr. 127/2015 privind aprobarea Metodologiei de înscriere a copiilor în creșă, iar copiii respinși pot fi trecuți, la cerere, doar pe liste de așteptare care vor fi onorate în funcție de posibilități.

g) Creșa are obligația de a afișa la loc vizibil programul de funcționare, meniul, numele și numărul de telefon ale educatoarelor și al asistentului medical;

h) Creşa are obligaţia de a desfăşura acţiuni menite să limiteze riscurile de îmbolnăvire a copiilor: triajul epidemiologic zilnic, anchete epidemiologice, carantină, dezinfecţii, deratizări, dezinsecţii şi igienizări periodice;

i) Creşa are obligaţia de a informa părinţii despre modificările survenite în starea de sănătate sau în comportamentul copilului şi de asemenea despre orice incident apărut în legatură cu copilul, pe perioada şederii în creşă;

j) Personalul creşei are obligaţia de a respecta orarul activităţilor zilnice cu copiii, de a expune la afişier lucrările copiilor, iar la finele anului şcolar de a preda părinţilor toate lucrările realizate în anul şcolar;

k) Personalul creşei va adopta în relaţia cu copii și părintii un comportament adecvat și un limbaj civilizat;

l) Creşa are obligaţia de a preda copilul doar părinţilor legali sau persoanelor nominalizate în scris de către părinţi, după verificarea datelor de identitate;

m) Creşa are obligaţia de a cere acordul părinţilor pentru activităţi educative extracurriculare de genul: teatru de păpuşi, excursii ş.a.;

n) Conducerea creşei are obligaţia de a organiza întâlniri periodice cu părinţii;

o) Să anunţe în timp util cuantumul contribuţiei zilnice a părinţilor precum şi programul lunar de încasare a acesteia;

p) Să anunţe cu cel putin 15 de zile înainte, perioada când creşa este închisă pentru alte zile decât cele de sărbători legale;

q) Creșa oferă servicii de educație antepreșcolară realizate în baza unui curriculum național;
Art. 87. Părinţii au următoarele obligaţii:
a) Să respecte Regulamentul de Ordine Interioară, programul de lucru cu copiii al creşei şi respectiv programul activităţilor zilnice, astfel:

·   Preluarea copiilor între orele 6,00 – 8,00

·   Predarea copiilor între orele 16,00-17,30.

·   Părinţii au obligaţia de a prelua copilul şi de a părăsi spaţiul creşei până cel târziu la ora  18,00 pentru a se putea asigura condiţiile pentru dezinfecţia şi igienizarea spaţiilor creşei.

b) Să anunţe motivul absenţei copilului din creşă în termen de 24 ore;

c) Să prezinte avizul epidemiologic valabil cu dovada vaccinărilor la intrarea copilului în colectivitate. În cazul absenţei pe motiv de boală a copilului din creşă pentru mai mult de 3 zile consecutive, la reîntoarcerea în colectivitate părinţii au obligaţia de a prezenta un nou aviz epidemiologic valabil (termenul de valabilitate al unui aviz epidemiologic este de 48 ore de la emitere);

d) Trebuie să ofere informaţii corecte referitor la starea de sănătate a copilului, precum şi la eventualele tratamente medicale administrate acestuia. În acest sens, părinţii vor declara la intrarea în creşă, şi ori de câte ori intervin modificări în starea de sănătate a copilului, toate bolile cronice cu care acesta a fost diagnosticat (epilepsie, convulsii febrile, alergii ş.a.) şi de asemenea pentru cazurile de boli cronice vor prezenta aviz de intrare în colectivitate de la medicul specialist curant, însoţit de recomandări;

e) Au obligaţia de a adopta un comportament şi limbaj civilizat faţă de personalul creşei, faţă de restul copiilor şi aparţinătorii acestora. Pe parcursul şederii în creşă părinţii vor utiliza doar spaţiile destinate accesului persoanelor care vin din mediul exterior (holuri, scări, săli de triaj, vestiare) păstrând liniştea şi curăţenia. Accesul în sălile de mese, sălile de joc, dormitoare, băi, blocuri alimentare, izolatoare, birouri este interzis în afara acţiunilor la care sunt convocaţi de conducerea creşei sau pentru situaţiile în care au primit acordul conducerii creşei;

f) Au obligaţia de a se prezenta la creşă sau la unitatea spitalicească unde copilul a fost transportat în maxim 60 de minute de la momentul în care au fost solicitaţi pentru a prelua copilul aflat într-o situaţie de dificultate: semne şi simptome de boală, accidente sau incidente, probleme de inadaptare; 

g) În cazul în care copilul necesită un tratament pentru o afecţiune cronică, necontagioasă, pentru o durată mai lungă, părinţii au obligaţia de a aduce medicamentele în ambalajele originale însoțite de recomandarea medicului curant, în care se specifică diagnosticul, dozele, ritmul de administrare şi durata tratamentului. Nu se acceptă efectuarea în creşă a tratamentelor cu antibiotice sau alte medicamente pentru boli acute şi infecto-contagioase. Acestea vor fi tratate în condiții de izolare la domiciliu sau spitalizare.

h) Să aducă în copie actele medicale cu referire la copil (internări, consulturi de specialitate, analize medicale) pentru a fi anexate la Fișa medicală a copilului în creşă;

i) Trebuie să informeze creşa cu privire la tutela copilului în cazul litigiilor familiale şi de a prezenta acte doveditoare pentru tutela temporară sau definitivă a copilului;

j) Vor respecta hotărârile de organizare internă a creşei. De asemenea, părinţii nu vor aduce în creşa alimente decât produse recomandate în scop terapeutic (ex. formule de lapte praf) şi doar în ambalaj original sigilat. Nu este permis accesul copiilor în creşă cu obiecte potenţial periculoase pentru siguranța copiilor: lănţişoare, accesorii ascuţite, tăioase, jucării cu piese detaşabile, cu dimensiuni sub 3cm, sfori sau şireturi la gât, dropsuri, gumă de mestecat, brichete, monezi, brăţări sau mărgele, ș.a. Personalul creşei nu este răspunzător de pierderea şi deteriorarea acestora;

k) Părinţii vor aduce copilul în creşă cu igiena corporală efectuată (tegumente şi mucoase, unghii tăiate, păr curat şi ordonat). Vor asigura copilului îmbrăcăminte şi încălţăminte adecvate vârstei şi anotimpului precum şi articolele necesare igienei personale a copilului;

l) Părinţii îşi asumă întreaga responsabilitate în ceea ce priveşte îngrijirea şi securitatea copilului din momentul preluării acestuia de la personalul creşei. De asemenea vor părăsi incinta creşei în maxim 15 minute din momentul preluării copilului, fără a reveni cu solicitări de servicii ulterioare (spălat după joaca în curte, schimbat pampers etc.). 

m) Răspund pentru pagubele produse instituției de copiii săi, de propria persoană, dar și de aparținătorii împuterniciți pentru preluarea copilului de la creșă.

n)  Să achite contribuția părinților pentru serviciile acordate creșei pentru luna în curs în perioada 1-7 a fiecărei luni. Sumele achitate anterior și nefolosite din cauza absențelor se raportează pentru luna următoare. În caz de probleme, nelămuriri în acest sens să ia legătura cu conducerea creşei.
Art. 88. Drepturile creşei:
a) Creşa are dreptul de a refuza primirea copilului în colectivitate în cazul prezenţei semnelor şi simptomelor unor boli contagioase sau potenţial grave;

b) Creşa are dreptul de a scoate copilul din evidenţele sale în cazul absenţei pe o perioadă mai lungă de 30 zile calendaristice consecutive, locul acestuia rămânând vacant; excepţie fac absenţele din motive de boală a copilului dovedite prin acte medicale, probleme familiale anunţate în scris;

c) Creşa are dreptul să refuze primirea copilului în cazul neachitării contribuției lunare până la finele lunii pentru luna curentă .
Art. 89. Drepturile părinţilor:
a) Părinţii au dreptul de a solicita şi primi informaţtii despre activităţile şi modul în care copilul şi-a petrecut timpul în creşă;

b) Părinţii au dreptul de a vizita creşa cu acordul prealabil al conducerii unităţii şi fără a perturba programul activităţilor copiilor;

c) Părinţii au dreptul de a semnala sugestiile lor cu privire la activitățile educaționale şi de îngrijire a copiilor în cadrul întâlnirilor periodice;

d) Au dreptul de a sesiza sau reclama atitudini și comportamente pe care le consideră neadecvate respectând prevederile capitolului X “Procedura de soluționare a cererilor sau a reclamațiilor individuale ale salariaților și ale părinților/ reprezentantilor legali ai copiilor” din prezentul Regulament Intern.

e) Au dreptul de a-şi exprima acceptul cu privire la acordarea asistenţei medicale de către personalul creşei. Ȋn cazul situaţiilor de urgenţă, referitor la starea de sănătate a copilului, creşa acordă primul ajutor prin personalul specializat şi/sau prin serviciul medical de urgenţă (112) şi anunţă unul dintre aparținătorii copilului.

f) Au dreptul de a-și exprima acceptul sau refuzul cu privire la utilizarea de către creșă a unor imagini cu propriul copil în scop de marketing sau formare profesională (ex. afișare la avizier, postare pe site-ul instituției).
Art. 90. Încălcarea cu vinovăție de către personalul creșei a drepturilor părinților și copiilor precum și nerespectarea obligațiilor ce revin creșei constituie abatere disciplinară și se sancționează conform prevederilor capitolului VII. Reguli concrete privind diciplina muncii din prezentul Regulament intern.
Art. 91. Încălcarea de către părinții/ reprezentanții legali ai copiilor și aparținătorii acestora a obligațiilor ce decurg din prezentul Regulament Intern dă dreptul creșei de a refuza primirea în continuare a copilului în unitate.

CAPITOLUL XII.

DISPOZIŢII  FINALE
Art. 92.  Prezentul Regulament intern poate fi modificat ori de câte ori necesitățile legate de organizarea și disciplina muncii în unitate o cer, dar numai în spiritul reglementărilor legale în vigoare.
Art. 93. Prezentul regulament intră în vigoare începând cu data de 01.03.2018.
Art. 94. Conducerea unităţii este obligată ca, ori de câte ori se vor efectua modificări sau completări ale regulamentului, să le aducă la cunoştinţa tuturor angajaţilor și părinților.
Art. 95. Prezentul regulament se aduce la cunoștința tuturor angajaților sub semnătură și se afișează pe pagina de internet a Primăriei Municipiului Miercurea-Ciuc.

ANEXA  nr. 1 
Elaborat/Revizuit la ___________

MODEL FIŞA POST PERSONAL CONTRACTUAL 
	Denumirea postului
	
	Numele titularului
	

	Nivelul postului
	
	Direcţia, Serviciul, Biroul, Compartim.
	

	Raportează la (titlu, nume)
	
	
	


	Scopul principal al postului

	


	Sarcini şi responsabilităţi principale

	

	

	Identificarea funcţiei locale publice: 

	


	· Condiţii specifice pentru ocuparea postului: 


	Competenţe funcţionale/tehnice

(cunoştinţe şi abilităţi pe care deţinătorul trebuie să le aibă pentru a putea acţiona eficient)

	Esenţial
	Preferabil

	
	


	Competenţe comportamentale

(caracteristici personale şi comportamentale)

	Esenţial
	Preferabil

	
	


	Perfecţionări (specializare):

	– Cursuri de specializare în domeniul economic;


	Limite de competenţă

	* – în cadrul serviciului

* – nu este cazul


	Delegarea de atribuţii:

(înlocuirea în lipsă)


	Sfera relaţională

	Intern
	Extern

	Relaţii ierarhice

Subordonat faţă de:
	o) 


	Criterii de performanţă

(rezultate aşteptate, indicatori cheie de performanţă)

	Cantitativ
	Calitativ

	
	


Întocmit de:

Numele şi prenumele: 

Funcţia de conducere: 

	Data:  ______________________
	Semnătura

_________________________


Luat la cunoştinţă de către ocupantul postului:

Numele şi prenumele: 

	Data: ______________________


	Semnătura

_________________________


Avizat de:

Numele şi prenumele: 

Funcţia publică de conducere: 

	Data: ______________________


	Semnătura

_________________________


Anexa nr. 2

	MUNICIPIUL MIERCUREA CIUC
	APROBAT,

	Miercurea Ciuc, P-ţa Cetăţii, nr. 1, jud. Harghita
	PRIMAR / VICEPRIMAR / SECRETAR

	Telefon: 00-40-266-315120; 0736-220-001
	

	Fax: 00-40-266-371165
	
	

	E-mail:primăria@miercureaciuc.ro
	


Nr. înreg. :                 /                 


CĂTRE, 
CONDUCEREA MUNICIPIULUI MIERCUREA - CIUC

Subsemnatul ______________________________ angajat al  Municipiului Miercurea Ciuc la Centrul Social Creșa, prin prezenta vă rog aprobarea efectuării concediului de odihnă, din numărul total de __________ zile  aferente anului în curs, un număr de ________ zile în perioada cuprinsă între ________________________________

Șef departament, _____________________________

Înlocuitor,  __________________________________

Comp. Resurse umane și salarizare,_______________

Programare:  DA  /  NU

Miercurea Ciuc, _______________/2018










Cu respect









_____________________








                   semnătură solicitant

* În cazul în care cererea de concediu aprobată nu ajunge la personalul Compartimentului resurse umane și salarizare cu minim 1 zi înainte de începerea concediului, se va considera absență nemotivată.
Anexa nr. 3/a 
I. Criterii generale de evaluare a performantelor profesionale ale personalului

contractual care ocupa funcții de execuție

	Nr. 

crt. 

	Criteriul de evaluare 

	Definirea criteriului pentru personalul cu studii superioare de lungă durată 
	Definirea criteriului pentru personalul cu studii superioare de scurtă durată 
	Definirea criteriului pentru personalul cu studii postliceale, liceale și gimnaziale/alte studii 

	1
	Capacitatea de implementare
	Capacitatea de a pune eficient în practică soluțiile proprii și pe cele dispuse pentru desfășurarea în mod corespunzător a activităților, în scopul realizării obiectivelor 


	Capacitatea de a pune eficient în practică soluțiile proprii și pe cele dispuse pentru desfășurarea în mod corespunzător a activităților, în scopul realizării obiectivelor 
	Capacitatea de a pune eficient în practică soluțiile proprii și pe cele dispuse pentru desfășurarea în mod corespunzător a activităților, în scopul realizării obiectivelor 



	2
	Capacitatea de a rezolva eficient problemele
	Capacitatea de a depăși obstacolele sau dificultățile intervenite în activitatea curentă, prin identificarea soluțiilor adecvate de rezolvare și asumarea riscurilor identificate
	Capacitatea de a depăși obstacolele sau dificultățile intervenite în activitatea curent, prin identificarea soluțiilor adecvate de rezolvare și asumarea riscurilor identificate 
	Capacitatea de a depăși obstacolele sau dificultățile intervenite în activitatea curentă, prin identificarea soluțiilor adecvate de rezolvare și asumarea riscurilor identificate 



	3
	Capacitatea de asumare a responsabilităților
	Capacitatea de a desfășura în mod curent, la solicitarea superiorilor ierarhici, activități care 

depășesc cadrul de responsabilitate definit conform fișei postului, capacitatea de a accepta erorile sau, după caz, deficiențele propriei activități și de a răspunde pentru acestea
	Capacitatea de a desfășura în mod curent, la solicitarea superiorilor ierarhici, activități care depășesc cadrul de responsabilitate definit conform fișei postului, capacitatea de a accepta erorile sau, după caz, deficiențele propriei activități și de a răspunde pentru acestea 
	Capacitatea de a accepta erorile sau, după caz, deficiențele propriei activități și de a răspunde pentru acestea 



	4
	Capacitatea de autoperfecționare și valorificare a experienței dobândite


	Capacitatea de creștere permanentă a performanțelor profesionale, de îmbunătățire a 

rezultatelor activității curente prin punerea  în practică a cunoștințelor şi abilităţilor dobândite
	Capacitatea de creștere permanenta a performantelor profesionale, de îmbunătățire a rezultatelor activității curente prin punerea în practică a cunoștințelor şi abilităţilor dobândite
	Capacitatea de îmbunătățire a rezultatelor activității curente prin punerea în practica a cunoștințelor și abilitaților dobândite 

	5
	Creativitate și spirit de inițiativă
	Atitudine activă în soluționarea problemelor și realizarea obiectivelor prin identificarea unor alternative eficiente de rezolvare a acestor probleme; atitudine pozitivă față de idei noi 


	Atitudine activă în soluționarea problemelor și realizarea obiectivelor prin identificarea unor alternative eficiente de rezolvare a acestor probleme; atitudine pozitivă față de idei noi 
	Atitudine activă în soluționarea problemelor și realizarea obiectivelor prin identificarea unor alternative eficiente de rezolvare a acestor probleme 



	6
	Capacitatea de planificare și organizare a timpului de lucru
	Capacitatea de a previziona cerințele, oportunitățile și posibilele riscuri și consecințele acestora; capacitatea de a anticipa soluții și de a-și organiza timpul propriu sau, după caz, al celorlalți (în funcție de nivelul de competență), pentru îndeplinirea eficientă a sarcinilor 
	Capacitatea de a previziona cerințele, oportunitățile și posibilele riscuri și consecințele acestora; capacitatea de a anticipa soluții și de a-și organiza timpul propriu pentru îndeplinirea eficientă a sarcinilor 
	Capacitatea de a-și organiza timpul propriu pentru îndeplinirea eficientă a sarcinilor 



	7
	Capacitatea de a lucra independent
	Capacitatea de a desfășura activități pentru îndeplinirea atribuțiilor de serviciu fără a solicita coordonare, cu excepția cazurilor în care activitățile implică luarea unor decizii care depășesc 

limitele de competență 
	
	

	8
	Capacitatea de a lucra în echipă
	Capacitatea de a se integra într-o echipă, de a-și aduce contribuția prin participare efectivă, 

de a transmite eficient și de a permite dezvoltarea ideilor noi, pentru realizarea obiectivelor echipei 


	Capacitatea de a se integra într-o echipă, de a-și aduce contribuția prin participare efectivă, 

de a transmite eficient și de a permite dezvoltarea ideilor noi, pentru realizarea obiectivelor echipei 
	Capacitatea de a se integra într-o echipă, de a-și aduce contribuția prin participare efectivă, de a transmite eficient idei, pentru realizarea obiectivelor echipei 



	9
	Capacitatea de gestionare eficientă a resurselor alocate
	Capacitatea de a utiliza rațional și eficient resursele materiale, financiare 

și informaționale alocate


	Capacitatea de a utiliza rațional și eficient resursele materiale, financiare și informaționale alocate 
	Capacitatea de a utiliza rațional și eficient resursele materiale, financiare și informaționale alocate

	10
	Integritatea morală și etica profesională 


	Înțelegerea și respectarea principiilor de moralitate și etica socio-profesională 


	Înțelegerea și respectarea principiilor de moralitate și etica socio-profesională
	Înțelegerea și respectarea principiilor de moralitate și etica socio-profesională 




Anexa nr. 3/b
II. Criterii generale de evaluare a performanțelor profesionale ale personalului

contractual care ocupă funcții de conducere

	Nr. crt
	Criteriul de evaluare 
	Definirea criteriului 

	1
	Capacitatea de a organiza
	Capacitatea de a identifica activitățile care trebuie desfășurate de structura condusă, delimitarea lor în atribuții, stabilirea pe baza acestora a obiectivelor, repartizarea echilibrată și echitabilă a atribuțiilor și a obiectivelor în funcție de nivelul, categoria, clasa și gradul profesional al personalului din subordine 

	2
	Capacitatea de a conduce
	Abilitatea de a crea o viziune realistă, de a o transpune în practică și de a o susține; abilitatea de a planifica și de a administra activitatea unei echipe formate din personalități diferite, cu nivel diferit al capacității de a colabora la îndeplinirea unei atribuții; capacitatea de a adapta stilul de conducere la situații diferite, precum și de a acționa pentru gestionarea și rezolvarea conflictelor

	3
	Capacitatea de coordonare
	Armonizarea deciziilor și acțiunilor personalului, precum și activităților din cadrul unui compartiment, în vederea realizării obiectivelor acestuia 

	4
	Capacitatea de control
	Capacitatea de supraveghere a modului de transformare a deciziilor în soluții realiste, depistarea deficiențelor și luarea măsurilor necesare pentru corectarea la timp a acestora 

	5
	Competența decizională
	Capacitatea de a lua hotărâri rapid, cu simț de răspundere și conform competenței legale, cu privire la desfășurarea activității structurii conduse 

	6
	Capacitatea de a delega
	Capacitatea de a transfera atribuții personalului din subordine care corespunde din punct de vedere legal și al competențelor proprii, în scopul realizării la timp și în mod corespunzător a obiectivelor structurii conduse 

	7
	Capacitatea de a dezvolta abilitățile personalului
	Cunoașterea aptitudinilor personalului din subordine, inclusiv prin capacitatea de a crea, de a implementa și de a menține politici de personal eficiente, în scopul motivării acestuia; capacitatea de a identifica nevoile de instruire ale personalului din subordine și de a formula propuneri privind tematica și formele concrete de realizare a instruirii

	8
	Abilități de mediere și negociere
	Capacitatea de a organiza și de a conduce o întâlnire sau un interviu, precum și de a orienta către o soluție comun acceptată, ținând seama de pozițiile diferite ale părților 

	9
	Alte criterii
	Se vor utiliza criteriile stabilite pentru evaluarea performanțelor profesionale ale persoanelor care ocupă funcții contractuale de execuție, prevazute la pct. 1-6, 9 și 10


Anexa nr. 4
FIȘĂ DE EVALUARE
a performanțelor profesionale individuale ale persoanelor

care ocupă funcții contractuale de execuție

Numele și prenumele persoanei evaluate: 

Funcția: 

Gradul: 

Data ultimei promovări: 

Numele și prenumele evaluatorului: 

Funcția: 

Perioada evaluată: de la_________________la__________________ 

Obiective în perioada evaluata/ Realizat (%)/ Nota 

1. 

2.

Nota finală pentru îndeplinirea obiectivelor 

Criterii de evaluare a performanței profesionale individuale
/Nota /Comentarii 

1. Capacitatea de implementare 

2. Capacitatea de a rezolva eficient problemele 

3. Capacitatea de asumare a responsabilităților 

4. Capacitatea de autoperfecționare și valorificare a experientei dobândite 

5. Creativitate și spirit de inițiativă 

6. Capacitatea de planificare și organizare a timpului de lucru 

7. Capacitatea de a lucra independent 

8. Capacitatea de a lucra în echipă 

9. Capacitatea de gestionare eficienta a resurselor alocate 

10. Integritatea morală și etica profesională 

11. Alte criterii specifice (dacă este cazul)) 

Nota pentru îndeplinirea criteriilor de evaluare 

Nota finală (Nota finală pentru îndeplinirea obiectivelor+nota pentru îndeplinirea criteriilor de evaluare)/2 

Calificativul evaluării 

Rezultate deosebite: 

1………………………………………………………………………………………………………

2………………………………………………………………………………………………………

Dificultăți obiective întâmpinate în perioada evaluată: 

1………………………………………………………………………………………………………

2………………………………………………………………………………………………………

Alte observații: 

1………………………………………………………………………………………………………

2………………………………………………………………………………………………………

Propuneri de formare profesională pentru perioada următoare: 

...............................................................................................................................................................

Obiective pentru următoarea perioada pentru care se va face evaluarea: 

Obiectivul/Termen de realizare 

1.............................................................................................................................................................

2.............................................................................................................................................................

Criterii specifice pentru următoarea perioadă pentru care se va face evaluarea (dacă este cazul): 

Criteriul 

1.............................................................................................................................................................

2.............................................................................................................................................................

Comentariile persoanei evaluate: 

...............................................................................................................................................................

Semnătura: 

Data: 

Numele și prenumele evaluatorului: 

Funcția: 

Semnătura: 

Data: 

Observațiile sau comentariile persoanei care contrasemnează: 

...............................................................................................................................................................

Numele și prenumele ……………………………….. 

Funcția: ……………………………………………….

Semnătura: 

Data: 

Luarea la cunoștința a fișei de evaluare după contrasemnare: 

Semnătura persoanei evaluate: 

Data:

	                         Preşedintele şedinţei

                    ANDRÁS HUNOR-JENŐ

	Contrasemnează pentru legalitate – Secretarul  municipiului

 WOHLFART RUDOLF

